Αθηνά Λοϊζίδου:«Το υγιεινό φαγητό είναι πάντα γνώμονας στην κουζίνα μου», must\nΈτοιμη να μπει ακόμα μια χρονιά στην κουζίνα είναι η αγαπημένη μας chef. Αυτή τη φορά από τη νέα της τηλεοπτική στέγη που είναι ο Alpha. Από 28 Σεπτεμβρίου και κάθε Σάββατο και Κυριακή στις 09.30 στον ALPHA.\nΤης Ηλέκτρας Στασινοπούλου για το περιοδικό Beautiful People\nΕίσαι έτοιμη για τη νέα σεζόν;\nΝαι! Πολύ έτοιμη και χαρούμενη να μοιραστώ με όλους τους τηλεθεατές μας τις νέες συνταγές που έχω μαζέψει από την Κύπρο, με νέους τρόπους χρήσης τοπικών υλικών, συνταγές από ταξίδια στο εξωτερικό καθώς και συμβουλές στις μαμάδες για διατροφή, υγεία και κυρίως εξοικονόμηση χρόνου στην κουζίνα!\nΦέτος αλλάζεις τηλεοπτική στέγη. Πού και πότε θα μπορούμε να σε βλέπουμε;\nΑπό τις 28 Σεπτεμβρίου, Σάββατο, θα με βρίσκετε στο κανάλι ALPHA, κάθε Σάββατο και Κυριακή πρωί στις 9.30 π.μ. Η εκπομπή μας θα είναι διάρκειας 30 λεπτών και θα παρουσιάζουμε 3 συνταγές κάθε φορά. Συνήθως αρχίζουμε με ορεκτικό ή σαλάτα, προχωράμε σε κυρίως φαγητό και τελειώνουμε με γλυκά, μπισκότα η επιδόρπια! Ακόμα βλέπουμε μαζί τις θρεπτικές ιδιότητες πολλών υλικών, tips για εύκολη εκτέλεση και απαντώ στις ερωτήσεις που μού στέλνουν οι τηλεθεατές μας.\nΜαγειρεύεις υπέροχα, ευρωπαϊκά και πάνω από όλα υγιεινά. Τι θα δούμε από σένα τη νέα σεζόν;\nΣυνταγές εύκολες, με προσιτά υλικά, ιδέες για καθημερινό φαγητό, ιδέες για ειδικές περιπτώσεις. Με βάση την εμπειρία μου θα σάς βοηθώ να φτιάξετε έθνικ φαγητά ποιότητας εστιατορίου στην κουζίνα του σπιτιού σας και θα προτείνω όμορφους τρόπους παρουσίασής τους. Φέτος ξεχωρίζω τη χρήση πολλών τοπικών υλικών που αγαπάμε και ξέρουμε, μαγειρεμένων με παραδοσιακούς αλλά και καινούργιους τρόπους σε νέες συνταγές που είναι δοκιμασμένες πολλές φορές, νόστιμες και κυρίως εύκολες! Το υγιεινό είναι πάντα γνώμονας στην κουζίνα μου. Προσπαθώ να είναι το φαγητό μας όσο γίνεται πιο υγιεινό.\nΔημιουργικότητα και καθημερινότητα πάνε μαζί;\nΒέβαια! Κάνω τόση προετοιμασία για τις συνταγές που παρουσιάζω που εσείς απλώς ακολουθείτε τα βήματα, ζυγίζετε προσεκτικά τα υλικά και τα δημιουργικά πιάτα είναι στο τραπέζι σας! Μην τα φοβάστε! Έκανα εγώ την έρευνα και πειράματα για εσάς και υπόσχομαι συνταγές που πάντα είναι επιτυχημένες!\nΠερνάς πολύ χρόνο στην κουζίνα καθημερινά;\nΝαι, περνώ ώρες στην κουζίνα μου αλλά συνάμα διαβάζω και πολύ, ψάχνοντας νέες συνταγές που αρέσουν στο κοινό μας.\nΜε αυτά όλα που ακούω πώς καταφέρνεις να είσαι τόσο fit;\nΕ καλά! Μού φεύγει πολλές φορές! Στις διακοπές απόλαυσα τα παγωτά μου, τις μπίρες μου, τα φρούτα, τις ταβέρνες και γενικά χαλάρωσα πολύ. Ευτυχώς κολυμπούσα αρκετά και ίσως δεν έβαλα πολλά κιλά. Δεν ξέρω, όμως, σίγουρα γιατί στη ζυγαριά φοβάμαι να ανεβώ αυτή τη στιγμή!\nΠιστεύεις ότι ο Κύπριος είναι απαιτητικός στο φαγητό;\nΌσο περνά ο χρόνος, με την επαφή στο διαδίκτυο και τα ταξίδια που κάνει πια, ο μέσος Κύπριος έχει γίνει σίγουρα πιο απαιτητικός με την ποιότητα φαγητού του.\nΤι είναι αυτό που σε ρωτάει ο κόσμος όταν σε βλέπει;\nΣυνηθώς μού αναφέρουν τα φαγητά που έφτιαξαν και τούς ενθουσίασαν, πολλές νεαρές κοπέλες μού λένε ότι έμαθαν να μαγειρεύουν μαζί μου. Αυτό μού δίνει μεγάλη χαρά…\nΣού έδωσε ποτέ ιδέες για καινούργιες συνταγές;\nΑμέτρητες φορές! Μπορεί να μού ζητήσουν μια συνταγή, για παράδειγμα το καζάν ντιπί. Εγώ μπορεί να μην είχα σκεφτεί αυτό το γλυκό, αλλά η παράκλησή τους με κάνει να το εξερευνήσω και να βρω την πιο καλή συνταγή να την μεταφέρω σε αυτούς με τρόπο κατανοητό, εύκολο και προπαντός με τρόπο που να βγαίνει σίγουρα.\nΈνα καλό γεύμα είναι τρόπος ζωής για σένα;\nΕννοείται! Αν δεν έχω ένα γεύμα που να ευχαριστηθώ, όλη η μέρα μου πάει στραβά!\nΗ Αθηνά σε αυτή τη φάση της ζωής της έχει εκπληρώσει τους στόχους της;\nΝαι, σε μεγάλο βαθμό. Στην ηλικία που είμαι έχω κάνει αρκετά πράγματα για τα οποία είμαι περήφανη. Έχω κάνει και πολλά λάθη. Από αυτά, όμως ,θέλω να πιστεύω ότι έμαθα. Άλλωστε έτσι είναι η ζωή μας, μια σειρά κινήσεων. Άλλες μάς βγαίνουν, άλλες όχι. Στο τελικό αποτέλεσμα πρέπει να έχουμε τη σοφία να το αναγνωρίζουμε αυτό και να είμαστε ευγνώμονες για τη ζωή...\nΑθηνά Λοϊζίδου | Εύκολα και σπιτικά | εκπομπή μαγειρικής | Alpha Κύπρου


Το καλοκαίρι με απώλεια βάρους... ταιριάζουν; | medΝutrition\nΠόσες φορές έχεις αναφέρει, «αν δεν χάσω τόσα κιλά, πως θα βγω στην παραλία»;\nΠολλές φορές κάνουμε σκέψεις με παραδοχές που μπορεί και να μας αδικούν… Λες και όλοι και όλες στην παραλία είναι «μοντέλα» και σε περιμένουν να έρθεις για να σε σχολιάσουν!\nΚαι ο πιο συνήθης λόγος είναι ότι μπαίνεις σε ένα πρόγραμμα που είναι έξω από τις συνήθειές σου χωρίς απόλαυση, γεύση και διασκέδαση.\nΟ οργανισμός σου μπορεί να ανταποκρίνεται στην αρχή, αλλά με το που πέφτει ο ρυθμός απώλειας βάρους- απογοητεύεσαι και επιλέγεις να μπεις στη διαδικασία να ακολουθείς πιο στερητικό πλάνο δίαιτας (να κόψω και το βραδινό και τελείως τα γλυκά) και εξαντλητικής άσκησης (θα πάω κάθε ημέρα στο γυμναστήριο), όπου φτάνεις σε ένα σημείο και βάρος να μην χάνεις και στο φινάλε να τα παρατάς.\nΚαι τι κάνεις; Περνάς στην απέναντι όχθη, της πολυφαγίας λόγω του υποτίθεται «κακού» σου μεταβολισμού!\nΗ λύση είναι μόνο μια! Όχι στερήσεις όλο το χρόνο, ναι σε ένα φυσιολογικό μοτίβο διατροφής!\nΩστόσο, κάθε εποχή χρειάζεται διαφορετική διαχείριση. Για παράδειγμα το παγωτό είναι η πιο δημοφιλής γλυκιά απόλαυση του καλοκαιριού, αλλά μπορεί να ενταχθεί στη δίαιτα σου; Πρόσφατα δοκίμασα ένα παγωτό βανίλια και σοκολάτα με στέβια -εξού και το πράσινο κυπελλάκι- το οποίο μου άρεσε πολύ γευστικά, ενώ απέδιδε μόλις 158 θερμίδες (110g).\nΔηλαδή εξυπηρετούσε τις βασικές προϋποθέσεις, όπως να είναι γευστικό, ισορροπημένο σε θρεπτικά συστατικά, να καταναλώνεται στη σωστή μερίδα και να είναι χαμηλό σε θερμίδες. Αν σε ενδιαφέρει να μειώσεις το βάρος σου με σκοπό να βγεις στην παραλία, θα σου πρότεινα να επισκεφτείς ένα συνάδελφο στην περιοχή και να μην αποκλείσεις ούτε τρόφιμα ούτε την παραλία, μέχρι να φτάσεις στο επιθυμητό βάρος.\n1 Ψωμί σε κάθε γεύμα της ημέρας!\n2 Αρχίζω διατροφή: Ποιες εξετάσεις να κάνω;\n3 Τροφές που βάφουν τα Δόντια


Evia Top: Επιδότηση 3 δισ. για 150.000 θέσεις εργασίας -Ποιοι θα ωφεληθούν\nΗ καταπολέμηση της ανεργίας αναμένεται να είναι ο πρώτος στόχος του αναπτυξιακού σχεδίου της κυβέρνησης, με τους πόρους που θα κατευθυνθούν για την επίτευξή του, να ανέρχονται σε 3 δισ. ευρώ και έχουν σκοπό τη δημιουργία 150.000 θέσεων εργασίας.\nΣύμφωνα με το πρωτοσέλιδο της εφημερίδας «Αυγή της Κυριακής», από τον Σεπτέμβριο του 2017 ως τον Αύγουστο του 2019 θα «ανοίξουν» τρία προγράμματα απασχόλησης 8μηνης διάρκειας, με στόχο τη μείωση της ανεργίας κατά 10% ως το 2021.\nΤα προγράμματα θα επικεντρωθούν στην απασχόληση νέων και ανέργων άνω των 55 ετών, ενώ οι θέσεις επιδιώκεται να ανοίξουν τόσο στον ιδιωτικό όσο και στον δημόσιο τομέα.\nΣύμφωνα με την «Αυγή» θα ωφεληθούν:\n50.000 μακροχρόνια άνεργοι όλων των ηλικιών,\n25.000 άνεργοι ηλικίας άνω των 55,\n55.000 νέοι ανώτερου επιπέδου μόρφωσης,\n20.000 άνεργοι που αναζητούν απασχόληση στον ιδιωτικό τομέα.\nΣτόχος η αναστροφή του brain drain, με ενίσχυση της αυτοαπασχόλησης πτυχιούχων, πρόσληψη νέων διδακτόρων σε ΑΕΙ και ΤΕΙ, προκήρυξη ερευνητικών προγραμμάτων και κίνητρα σε επιχειρήσεις Ελλήνων του εξωτερικού.


Live Write Earn: Αγαπάμε ή μισούμε social media;\nΤα social media είναι ο μπελαλίδικος και φασαριόζικος, αλλά ίσως μοναδικός τρόπος να δουλέψεις ευχάριστα και να ακουστούν οι πελάτες σου χωρίς να ξοδέψουν χρήματα, άδικα.\nΤα social media θα γίνουν ένα σημαντικό κομμάτι της δουλειάς σου ως κειμενογράφος γιατί είναι η σχεδόν μοναδική επικοινωνία σήμερα, που προσφέρει αληθινή αξία για τα χρήματα που κοστίζει. Όμως το «σπορ» έχει πολλές παγίδες. Εσύ, φρόντισε να πέσεις μέσα με χάρη. :P\nΕίτε για τον εαυτό σου είτε για τους πελάτες σου, τα κοινωνικά δίκτυα είναι ο μπελαλίδικος και φασαριόζικος, αλλά ίσως μοναδικός τρόπος να δουλέψεις ευχάριστα και να ακουστούν οι πελάτες σου χωρίς να ξοδέψουν χρήματα, άδικα.\nΤί συνέβαινε μέχρι σήμερα\nΣκέψου ότι μέχρι τώρα οι περισσότερες εταιρείες πλήρωναν μεγάλα ποσά για λίγα λεπτά τηλεθέασης ή χρόνου ραδιοφώνου ενώ τώρα με ένα post στο Facebook ή με μηδαμινά ποσά ύψους π.χ. 20 και 30 ευρώ για διαφήμιση στα social media, έχουν την ίδια απήχηση και μεταξύ μας, πολλές φορές μεγαλύτερη.\n[Βέβαια, το σύστημα σπάνια θα άφηνε τόσο χρήμα διαφήμισης να ξεφύγει και έτσι, πολλές μεγάλες εταιρείες συνεχίζουν να δίνουν άπειρα χρήματα για διαφήμιση σε ηλεκτρονικές σελίδες που πολύ αμφιβάλλω αν έχουν τα αποτελέσματα που υπόσχονται, ειδικά για την αξία που επιστρέφουν]\nΑκόμη σκέψου πως μια μικρή επιχείρηση ή ένας επαγγελματίας δεν υπήρχε ποτέ περίπτωση να διαθέσει χρήματα για σοβαρή διαφήμιση, κι έτσι το πολύ να έβλεπες κάποια μικρή καταχώρηση ή βουνά από άσκοπα φυλλάδια. Οι περισσότεροι δε, αρκούνταν στις επαγγελματικές κάρτες.\nΚαταλαβαίνεις λοιπόν πόσο πολύτιμο είναι αυτό το νέο βήμα ειδικά για όσους δεν είχαν καμία πρόσβαση στη διαφήμιση. Αρκεί να ξέρεις να το εκμεταλλευτείς και να ενημερώνεσαι για κάθετι νέο γύρω από αυτό, διαρκώς.\nΌμως, όλος αυτός ο χαμός με τα κοινωνικά δίκτυα έχει μια παγίδα για τους δημιουργούς περιεχομένου. Πλέον, καλείσαι αντί για μία καλή ιδέα κι ένα μικρό κείμενο, που άλλοτε θα έμπαιναν στα συμβατικά μέσα, να πρέπει να ετοιμάσεις τουλάχιστον 12(!) για να γεμίσεις το μηνιαίο ημερολόγιο των δημοσιεύσεων, της κάθε εταιρείας που συνεργάζεσαι.\nΠρέπει να βρεις τουλάχιστον 12 καλές ατάκες, 12 ωραίες εικόνες για να τις συνοδεύσεις και γενικά, να κάνεις 12 φορές την ίδια δουλειά για κάθε πελάτη σου. Και όλο αυτό, κάθε μήνα.\nΠαλιότερα είχες όλο το χρόνο να σκεφτείς ένα σενάριο, το πληρωνόσουν καλύτερα, χώρια που ο χρόνος ζωής του ήταν από μήνα και πάνω.Τώρα, τα χρήματα που θα πληρωθείς για όλο το μηνιαίο πρόγραμμα, είναι περίπου τα λεφτά ενός μόνο άλλοτε τηλεοπτικού ή ραδιοφωνικού σεναρίου.\nΗ δε διάρκεια ζωής της κάθε ιδέας/post σου, είναι μόνο λίγες ώρες. Χώρια που τα συμβατικά μέσα αρχίζουν και συναγωνίζονται το νέο μέσο σε ταχύτητες και εναλλαγή περιεχομένου που θα τραβήξει το ενδιαφέρον. Άρα, σου ζητούν ολοένα και περισσότερες ιδέες τις οποίες πληρώνουν – μάντεψε! – όσο περίπου τις εφήμερες ηλεκτρονικές ιδέες σου. Ξέρω, αδικία, όμως με τον καιρό αναγκαστικά προσαρμόζεσαι.\nΠολλοί κειμενογράφοι ή ακόμη και μικρές εταιρείες «σνομπάρουν» τα κοινωνικά δίκτυα όμως δεν θα μπορούσαν να είναι περισσότερο λάθος αυτό.\n[πολυλογία mode on]\nΌλο αυτό μου θυμίζει λίγο όσους πρωτοσνόμπαραν το διαδίκτυο. Θυμάμαι πολλούς συναδέλφους που με καμάρι μου έλεγαν «ααα εγώ δεν το αντέχω το ίντερνετ», «μόδα είναι θα περάσει». Αυτό που δεν διευκρίνιζαν ήταν ποιό ακριβώς κομμάτι δεν άντεχαν ή δεν θα ζούσε.\nΓιατί ο ηλεκτρονικός μας κόσμος δεν είναι ένα πράγμα, είναι μέσο. Τί δεν σου αρέσει; Το παιχνίδι, τα βιβλία,οι ταινίες,η μουσική, η δικτύωση, τί ακριβώς; Γιατί ναι, πολλές σελίδες πεθαίνουν, πολλές μόδες του διαδικτύου εξαφανίζονται αλλά το μέσο όχι μόνο ζει και βασιλεύει αλλά έχει κυριεύσει και την άλλη, την πραγματική μας υποτίθεται, ζωή.\n[πολυλογία mode off]\nΑν θες λοιπόν τη γνώμη μου, από την πλευρά του κειμενογράφου, το περιεχόμενο για τα κοινωνικά δίκτυα, είναι μια πολύ καλή λύση σταθερής συνεργασίας που ως δουλειά, πίστεψέ με, θα τη λατρέψεις.\nΣπάνια είναι βαρετή, η έρευνα είναι ενδιαφέρουσα, μπορεί να έχει όσο χιούμορ θες και γενικά, σου δίνει πολλή ελευθερία να δημιουργήσεις και να περάσεις καλά. Χώρια που βλέπεις άμεσα την απήχηση στους αναγνώστες και αυτό σου ανεβάζει το ηθικό.\nΑκόμη, τα άρθρα σου, τα δελτία τύπου, τα διαφημιστικά σου κείμενα αλλά και ολόκληρες ιστοσελίδες που δημιουργείς έχουν έναν νέο τρόπο διαχρονικής διασποράς που είναι πολύτιμος σήμερα. Ειδικά εάν δεν έχεις τον χρόνο ή ο πελάτης σου τον προυπολογισμό να ανανεώνει το περιεχόμενο καθημερινά.\nΗ εκπαίδευση των πελατών σου\nΤο μόνο δύσκολο κομμάτι της δουλειάς σου, θα είναι να εξηγήσεις πόσο σημαντικά είναι τα κοινωνικά δίκτυα για μια εταιρεία και ειδικά, μικρή. Θέλει τρομερή υπομονή, ειδικά σε μεγαλύτερες ηλικίες ή σε ανθρώπους που το μόνο που βλέπουν στα κοινωνικά δίκτυα είναι χαβαλές και κουτσομπολιό, να τους πείσεις πως πρόκειται για ένα πολύ σημαντικό εργαλείο.\nΚαι το αστείο είναι, πως η δημιουργία μιας σελίδας στα κοινωνικά δίκτυα είναι δουλειά λίγων λεπτών και προσφέρει ευρεία διασπορά, ακόμη κι αν η θέασή της χωρίς διαφήμιση, είναι πολύ μικρότερη. Απλά σκέψου πως δίνεις σε μια μικρή επιχείρηση ή έναν επαγγελματία έναν χώρο που «διαβάζουν» πιο συχνά οι μηχανές αναζήτησης απ΄ότι η ιστοσελίδα του.\nΔιότι, οι πελάτες μιας εταιρείας, πιο εύκολα θα ρωτήσουν/ψάξουν γι’ αυτήν στα κοινωνικά δίκτυα παρά στη σελίδα της. Το ωράριό της, οι τιμές της, ένα προϊόν που ψάχνουν, όλες οι ερωτήσεις αυτού του είδους, γίνονται κατά κόρον στα κοινωνικά δίκτυα.\nΑκόμη, μια εταιρεία μπορεί να ενημερώσει για κάθε άμεσο νέο ή προσφορά το κοινό, σε λίγα δευτερόλεπτα. Ένα κομμωτήριο με αναδουλειές μπορεί να βάλει μια προσφορά μιας μέρας ή λίγων λεπτών στο Twitter, το Facebook ή το Foursquare και να προσελκύσει άμεσα πελάτες.\nΠώς πείθεις έναν επαγγελματία να δραστηριοποιηθεί στα κοινωνικά δίκτυα.\nΑυτό που θα πρότεινα, εάν σου προκύψει δύσπιστος πελάτης είναι το εξής:\nΔημιούργησέ του δωρεάν μια σελίδα στο Facebook με τη βασική πληροφορία (από το website ή το υλικό του).\nΦτιάξε ένα ημερολόγιο δημοσιεύσεων για τον πρώτο μήνα που θα περιλαμβάνει όλη την ενημέρωση για την εταιρεία ή τον επαγγελματία.\nΝτύσε τη σελίδα με το λογότυπο, μια εικόνα για cover και ωραίες εικόνες για κάθε δημοσίευση (δες εδώ πού θα βρεις δωρεάν εικόνες) και ζήτησε τη λίστα των συνεργατών του, για να δημιουργήσεις τους πρώτους δεσμούς στην πλατφόρμα που διάλεξες.\nΤέλος, ανάμεσα στις δημοσιεύσεις, ζήτησε να βάλεις μία-δύο ειδικές προσφορές μόνο για τους φίλους της σελίδας. Μια μικρή έκπτωση, κάποιο δώρο, ακόμη και με τη μορφή του διαγωνισμού με κλήρωση.\nΔεν είναι τόση δουλειά όσο ακούγεται όλο αυτό και το κυριότερο, δεν υπάρχει περίπτωση στο τέλος του μήνα να μην αυξηθούν οι πωλήσεις και να μην θελήσει να συνεχίσεις την προσπάθεια.\nΠώς να βρεις μόνιμους σταθερούς πελάτες για να κρατάς τις σελίδες τους στα κοινωνικά δίκτυα\nΗ πιο ωραία ιδέα που μάλιστα δοκιμάστηκε και πέτυχε από ήδη δύο συναδέλφους, ήταν η εξής απλή. Περιηγήσου σε websites εταιρειών και όσες εντοπίσεις να μην έχουν παρουσία στα κοινωνικά δίκτυα, πρότεινέ τους με ένα απλό email να σε δοκιμάσουν για έναν μήνα δωρεάν. Οι δύο φίλοι μου έστειλαν πάνω από 100 τέτοια μηνύματα. Προσωπικά, απλά και ξεκάθαρα.\nΟ ένας έχει ήδη 5 σταθερούς πελάτες και ο άλλος χρειάστηκε να ψάξει κάποιον να τον βοηθήσει διότι ανταποκρίθηκαν 20 εταιρείες και όλες ήθελαν μετά σταθερή συνεργασία.\nΌπως θα δεις, τα πράγματα είναι πολύ απλά αν θες να δουλέψεις. Θέλει γνώση, υπομονή και πολλή όρεξη για ποιοτική δουλειά. Τα υπόλοιπα, έρχονται από μόνα τους.\nLabels: δουλειά από το σπίτι, κειμενογράφος, συμβουλές για γράψιμο, content marketing, remote working, social media, work from home\npopelix 22 Ιουνίου 2016 - 2:04 π.μ.\nΘα ήθελα να αναφέρω, αναφορικά με την "εκπαίδευση" του πελάτη, κάτι από τη μικρή μου εμπειρία: α. τονίζεις στον πελάτη το ποσοστό των φβ φανς που θα βλέπει τα ποστς χωρίς προμόσιο, 5-7% αν δεν κάνω λάθος και β. ξεκαθαρίζεις ότι δεν μπορείς να εξάγεις πελατολόγιο από τους φανς, διευθύνσεις ονόματα κ.λπ. Οι άπειροι πελάτες είναι διστακτικοί αλλά άμα πάρουν αμπάριζα δεν φρενάρουν με τίποτα :-)


Κροκέτες ψαριού Συνταγή | Άκης Πετρετζίκης\n300 γρ. ψάρι, της αρεσκείας σας χωρίς κόκαλο και πέτσα, ψημένο ή τηγανητό\nΜια πολύ ωραία συνταγή για να χρησιμοποιήσουμε τα ψάρια που μας έχουν μείνει, είτε είναι ψητά στον φούρνο είτε στο τηγάνι.\nΚαθαρίζουμε καλά τα ψάρια μας από δέρμα και κόκκαλα.\nΈπειτα βάζουμε το κρέας σε ένα μπολ και προσθέτουμε τα υπόλοιπα υλικά για τις κροκέτες.\nΑνακατεύουμε πολύ καλά με ένα πιρούνι μέχρι να ομογενοποιηθεί το μείγμα.\nΜε ελαφρά βρεγμένα χέρια πλάθουμε κροκέτες από το μείγμα σε σχήμα της αρεσκείας μας και τις τοποθετούμε σε ένα ταψάκι που το έχουμε στρώσει με λαδόκολλα.\nΑν θέλουμε μετά, αφού παγώσουν καλά, μπορούμε να τις βάλουμε σε ένα μπολ ή σε ένα σακουλάκι και να τις διατηρήσουμε για 1-2 μήνες στην κατάψυξη ώστε να τις ετοιμάσουμε όταν τις χρειαστούμε.\nΤις τηγανίζουμε σε ένα πλατύ ρηχό τηγάνι που έχουμε βάλει 2 εκ. σε ύψος σπορέλαιο και το έχουμε φέρει στους 180° C, τις στραγγίζουμε σε αρκετό χαρτί κουζίνας ώστε να φύγουν τα πολλά λάδια και σερβίρουμε με μαγιονέζα.\nΩραία ψάρια για τη συνταγή ειναι ο σολομός και το λαβράκι!


κοντρα στο κυμα: ΚΑΜΙΑ ΠΡΟΣΕΥΧΗ ΓΙΑ ΤΟΥΣ ΠΕΘΑΜΕΝΟΥΣ\nΣτο κινηματογράφο υπάρχουν ταινίες που έχουν αφήσει εποχή και θεωρούνται κλασικές όχι γιατί ήταν αριστουργήματα αλλά γιατί ανέδειξαν εμβληματικούς ήρωες που έλεγαν ευρηματικές ατάκες οδηγούσαν αστραφτερά αυτοκίνητα, πλαισιώνονταν από καλλονές και δεν έκαναν μια συνηθισμένη δουλειά. Με λίγα λόγια ήταν αστραφτεροί σαν μια βιτρίνα πολυτελούς καταστήματος που μπορούσε ο καθένας να θαυμάσει αλλά ελάχιστοι είχαν τη δυνατότητα να μπουν μέσα και να ψωνίσουν.\nΜε άλλα λόγια η μαγική συνταγή που φτιάχνει ήρωες και δημιουργεί όνειρα για τις μάζες που παλεύουν για ένα μεροκάματο.\nΜια χαρακτηριστική σειρά ταινιών αυτού του είδους είναι αυτές με τον James Bond.\nΟ χαρακτήρας του James Bond έχει πολλές ομοιότητες με αυτόν του εκάστοτε Έλληνα πρωθυπουργού. Πάντα βγάζει σε πέρας την αποστολή που του αναθέτουν χρησιμοποιώντας τα πιο απίθανα τρικ. Πάντα το αφεντικό κάπου αρχίζει να τον μισεί και τον θεωρεί ανίκανο ή ατίθασο, μα στο τέλος αναγνωρίζει τις ικανότητές του, αφού φέρνει σε πέρας την αποστολή του κάτω από ιδιαίτερα αντίξοες συνθήκες. Πάντα του παρέχει άσυλο και μετά το πέρας της αποστολής τον στέλνει για διακοπές διαρκείας σε ονειρεμένα μέρη για να ξεκουραστεί , δείχνοντας έτσι την ευγνωμοσύνη του. Όπως στον James Bond αλλάζουν τα φυσικά πρόσωπα που ενσαρκώνουν τον χαραχτήρα του ήρωα λόγω του ότι γερνούν και περνάει η μπογιά τους, έτσι και στην Ελλάδα αλλάζουν τα φυσικά πρόσωπα που ενσαρκώνουν το χαραχτήρα του Έλληνα πρωθυπουργού.\nΗ ζωή όμως δεν είναι κινηματογράφος. Παρ’ όλες τις ομοιότητες, οι διαφορές είναι σημαντικές αφού και η πραγματικότητα είναι διαφορετική από αυτή των κινηματογραφικών πλατό.\nΈτσι στη πραγματική ζωή οι ήρωες κλατάρουν πλέον πολύ γρήγορα. Αυτό δημιουργεί ένα μεγάλο πρόβλημα στον σκηνοθέτη γιατί ξεμένει από το απόθεμα των πρωταγωνιστών και όπως φαίνεται υπάρχουν ακόμα πολλές αποστολές που πρέπει να εκτελεστούν. Αλλά ας αφήσουμε το σκηνοθέτη στις σκοτούρες του και ας απολαύσουμε τις τελευταίες μέρες του Αλέξη σε ρόλο πρωθυπουργού.\nΧθες έδωσε ρεσιτάλ ερμηνείας στην Κ.Ο. του ΣΥΡΙΖΑ. Παράσταση για ένα ρόλο. Εξαιρετικός μονόλογος. Σιγουριά και αυτοπεποίθηση. Άφοβος διαπραγματευτής που κατάφερε να καθορίσει την εθνική σύνταξη στα 384 ευρώ τη στιγμή που ένας ταλαίπωρος βουλευτής έχει μόλις 280 ευρώ την ημέρα για να τα βγάλει πέρα. Όπως η νοικοκυριά σιδερώνει με το σίδερο ατμού το τσαλακωμένο πουκάμισο, έτσι και ο Αλέξης σιδέρωσε την Κοινοβουλευτική Ομάδα. Την Κυριακή το βράδυ σαν καλοσιδερωμένα άδεια πουκάμισα θα πάνε να εκτελέσουν την εντολή του αφεντικού και μαζί με αυτή θα εκτελέσουν για άλλη μια φορά τον Ελληνικό λαό, ο οποίος παρά τους πυροβολισμούς δεν λέει να ψοφήσει ο μπαγάσας.\nΟ Αλέξης αισθάνεται ακόμη και τον παλμό του λαού που είναι με το μέρος του. Φρόντισε λοιπόν, να σφραγίσει τον Εθνικό Κήπο και να φράξει την Ηρώδη Αττικού με κλούβες των ΜΑΤ ώστε να μην υπάρχει καμιά πρόσβαση προς το Μέγαρο Μαξίμου. Καμιά φορά ο ενθουσιασμός του πλήθους οδηγεί σε ανεξέλεγκτες καταστάσεις.\nΛίγες φορές οι Beatles κινδύνεψαν από τη λατρεία των οπαδών τους;\nΤα ξέρει αυτά ο Αλέξης και φυλάγεται.\nΕν τω μεταξύ μέχρι να τελειώσει το έργο με τον Αλέξη αξίζει να παρακολουθήσει κάποιος και τις πρώτες πρόβες του Κούλη που όπως φαίνεται, εκτός συνταρακτικού απροόπτου, θα είναι η επόμενη επιλογή του σκηνοθέτη.\nΤι είπατε; Θα γίνουν εκλογές και θα αποφασίσει ο κυρίαρχος λαός; Ελάτε ρε παιδιά σοβαρευτείτε…σε κατοχική χώρα ζούμε. Μιας και αρχίσαμε τα αστεία ας κλείσω με μια κλασική ταινία του τεράστιου Θανάση Βέγγου.


Μετά τα μέσα Μαρτίου η εκταμίευση της δόσης λέει Ρέγκλινγκ | in.gr\ningr > Οικονομία > Αγορές/Επιχειρήσεις > Μετά τα μέσα Μαρτίου η εκταμίευση της δόσης λέει Ρέγκλινγκ\n«Παγώνει» λόγω πλειστηριασμών και Ελληνικού\nΠλειστηριασμοί και Ελληνικό «παγώνουν» την εκταμίευση της δόσης έως τα μέσα Μαρτίου, είναι το συμπέρασμα από το Eurogroup, που πάντως χαρακτηρίστηκε από εγκωμιαστικά σχόλια για την πρόοδο της Αθήνας. Μάλιστα η κυβέρνηση δέχθηκε συγχαρητήρια, γιατί επιτέλους επιδεικνύει «ισχυρή κυριότητα» των μεταρρυθμίσεων. Στα θετικά και η επιβεβαίωση ότι οι τεχνικές συζητήσεις για το χρέος έχουν ξεκινήσει. Στις 26/2 ξεκινά επισήμως η δ' αξιολόγηση, με στόχο όλα να έχουν κλείσει έως 21 Ιουνίου.\n20 Φεβρουαρίου 2018, 00:11 Ενημερώθηκε: 20 Φεβρουαρίου 2018, 02:11\nΠλειστηριασμοί και ιδιωτικοποίηση Ελληνικού «παγώνουν» την εκταμίευση της δόσης των 5,7 δισ. ευρώ έως τα μέσα Μαρτίου είναι το συμπέρασμα από το Eurogroup, που πάντως χαρακτηρίστηκε από τα εγκωμιαστικά σχόλια για την πρόοδο που έχει καταγράψει η Αθήνα. Μάλιστα η κυβέρνηση δέχθηκε συγχαρητήρια γιατί επιτέλους επιδεικνύει «ισχυρή κυριότητα» των μεταρρυθμίσεων του προγράμματος.\nΣτα θετικά και η επιβεβαίωση από όλους τους αξιωματούχους ότι οι τεχνικές συζητήσεις για το χρέος και για την ανάπτυξη του μηχανισμού που θα συνδέει την αποπληρωμή του με την ανάπτυξη, έχουν ήδη ξεκινήσει. Στις 26 Φεβρουαρίου ξεκινά επισήμως η τέταρτη αξιολόγηση, με την έλευση των επικεφαλής των θεσμών στην Αθήνα.\nΣτόχος τα πάντα να έχουν συμφωνηθεί έως 21 Ιουνίου, οπότε συνεδριάζει το Eurogroup που θα κληθεί να «σφραγίσει» τη συμφωνία.\nΣτο β’ 15νθημερο Μαρτίου η εκταμίευση, λόγω και …Γερμανίας\nΗ δόση των 5,7 δισ. ευρώ που εκκρεμεί θα μπορέσει να αποδεσμευτεί μετά τα μέσα Μαρτίου ανέφερε ο επικεφαλής του Ευρωπαϊκού Μηχανισμού Στήριξης, Κλάους Ρέγκλινγκ, μετά το Eurogroup.\nΟ Κ.Ρέγκλινγκ υπενθύμισε ότι από το ποσό των 5,7 δισ. ευρώ, τα 3,3 δισ. ευρώ προορίζονται για την κάλυψη δανειακών αναγκών της χώρας, τα 1,9 δισ. ευρώ για τη δημιουργία ταμειακού αποθέματος και τα 0,5 δισ. ευρώ για την αποπληρωμή ληξιπρόθεσμων οφειλών του Δημοσίου στους ιδιώτες.\nΗ επιπλέον υποδόση, ύψους 1 δισ. ευρώ, για την πληρωμή ληξιπρόθεσμων θα ακολουθήσει, αν έχουν πιαστεί οι νέοι στόχοι, συμπλήρωσε.\nΣχετικά με τη σημερινή συνεδρίαση του ESM ο κ. Ρέγκλινγκ είπε ότι έγινε για να δώσει την έγκριση στο συμπληρωματικό MoU. Αποκάλυψε δε ότι τα στοιχεία δείχνουν ότι η Ελλάδα έπιασε το Δεκέμβριο το στόχο που είχε τεθεί αναφορικά με την εξόφληση ληξιπρόθεσμων οφειλών του δημόσιου τομέα προς την αγορά.\nΕπίσης, αναφέρθηκε στην επιτυχή έκδοση του 7ετούς ομολόγου με επιτόκιο 3,5% αλλά και την αναβάθμιση της χώρας από την Fitch. Αντανακλούν την ανανεωμένη εμπιστοσύνη των αγορών, είπε.\nΤο χρονοδιάγραμμα για το χρέος\nΤο Euroworking Group έχει ήδη ξεκινήσει τις τεχνικές συζητήσεις για την ανάπτυξη του μηχανισμού που θα συνδέει το χρέος με την ανάπτυξη της χώρας και πιθανό reprofiling των δανείων του EFSF, είπε ο επικεφαλής του Eurogroup, Μάριο Σεντένο, ερωτηθείς σχετικά.\nΗ συζήτηση πηγαίνει καλά, αλλά είναι ακόμα προκαταρκτική και έχουμε στόχο να έχουμε επαρκή πρόοδο, ώστε να γίνει μια συζήτηση τον Μάρτιο ή τον Απρίλιο, πρόσθεσε.\n«Οι πρώτες συζητήσεις σε επίπεδο Eurogroup αναμένονται τον Μάρτιο ή τον Απρίλιο», είπε ο κ. Σεντένο ενώ ο αρμόδιος επίτροπος κ. Μοσκοβισί τόνισε ότι μέχρι το Eurogroup στις 21 Ιουνίου θα πρέπει να έχουν ολοκληρωθεί όλες οι διεργασίες δηλαδή και οι συζητήσεις για το χρέος αλλά και να έχει αποφασιστεί και το πλαίσιο για την επόμενη μέρα της ελληνικής οικονομίας μετά τη λήξη του μνημονίου.\nΣτις 26/2 ξεκινά επισήμως η δ’ αξιολόγηση\nΟι επικεφαλής των θεσμών θα επιστρέψουν την επόμενη Δευτέρα στην Αθήνα για να ξεκινήσουν συζητήσεις για την τέταρτη και τελευταία αξιολόγηση, είπε ο Μοσκοβισί.\nΣτόχος της αποστολής, πρόσθεσε, θα είναι να συμφωνηθούν τα σχέδια για την ολοκλήρωση όλων των απαιτούμενων ενεργειών μέχρι τον Μάιο, ώστε στις 21 Ιουνίου το Eurogroup να λάβει τις απαραίτητες αποφάσεις. Τα κλιμάκια θα συζητήσουν επίσης την στρατηγική ανάπτυξης για την Ελλάδα για τα επόμενα χρόνια.\nΕιδικότερα, ο Πιερ Μοσκοβισί αναφερόμενος στην επόμενη ημέρα έκανε λόγο για τρεις διαστάσεις: ένα ελληνικό πρόγραμμα ανάπτυξης που θα παρουσιαστεί από την Αθήνα για να βοηθήσει την χώρα να επιστρέψει στη διαδικασία του ευρωπαϊκού εξαμήνου.\nΔεύτερον, ξεκίνησε η δουλειά σε ότι αφορά το πακέτο για το χρέος που θα μετριάσει μεσοπρόθεσμα το βάρος του χρέους.\nΤρίτον, η μετά πρόγραμμα επιτήρηση. Τίποτα δεν θα πρέπει να μοιάζει με τέταρτο πρόγραμμα, είπε ο Ευρωπαίος επίτροπος. Μέσα από τα παραπάνω «θέλουμε η χώρα να είναι μια φυσιολογική χώρα και οι Έλληνες να δουν τους καρπούς από τις σκληρές προσπάθειες που έκαναν τα τελευταία χρόνια» τόνισε ο Μοσκοβισί.\nΤην άποψη ότι «δεν περιμένουμε πολλές διαφωνίες για την επιτήρηση μετά το πρόγραμμα» εξέφρασε και ο Μ.Σεντένο.\n«Όταν η Ελλάδα θα ολοκληρώσει το πρόγραμμά της μετά από έξι μήνες, πρέπει να γίνει μια κανονική χώρα όσον αφορά τις διαδικασίες της ΕΕ και ένα κανονικό μέλος της ζώνης του ευρώ», ανέφερε ο Μοσκοβισί.\nΣτο 67% του μέσου κοινοτικού το κατά κεφαλήν ΑΕΠ το 2017\n19 Ιουνίου 2018, 22:07\n«Βέλγος» ο Βράνιες, υπογράφει στην Άντερλεχτ


Ξενοδοχεία σε Μάιο | Αναζήτηση και σύγκριση ξενοδοχείων σε Μάιο\nΧρειάζεστε ιδέες για το πού να μείνετε; Τρία από τα φτηνά ξενοδοχεία με υψηλή βαθμολογία σε Μάιο είναι το Casa Privada Do Plateau, το Apartamentos Santiago και το Residencia Ines Ilha do Maio με βάση τις κριτικές των χρηστών. Το Skyscanner Hotels είναι ένας γρήγορος, δωρεάν και απλός τρόπος να οργανώσετε τη διαμονή σας. Σε μερικά μόνο κλικ μπορείτε εύκολα να κάνετε αναζήτηση, να συγκρίνετε και να κάνετε κράτηση για τη διαμονή σας σε Μάιο κάνοντας κλικ απευθείας στον ιστότοπο του ξενοδοχείου ή του ταξιδιωτικού πράκτορα. Κάνοντας κράτηση μαζί μας, δεν προστίθενται χρεώσεις στη διαμονή σας. Για να ξεκινήσετε, προσθέστε απλά τις ημερομηνίες που θέλετε να ταξιδέψετε στο παραπάνω πλαίσιο αναζήτησης και θα σας βρούμε φτηνές προσφορές ξενοδοχείων. Εναλλακτικά, επιλέξτε από τις παραπάνω επιλογές ξενοδοχείων.\nΞενοδοχεία με την υψηλότερη βαθμολογία σε Μάιο\nΠότε είναι καλύτερα να κάνει κανείς κράτηση για ξενοδοχείο σε Μάιο;\nΟ φθηνότερος μήνας είναι ο Ιούλιος, με μέση τιμή τις 36 € ανά διανυκτέρευση. Ο πιο ακριβός μήνας για να μείνετε σε Μάιο είναι ο Μάρτιος, με μέση τιμή τις 73 € ανά διανυκτέρευση.\nΠοια είναι η μέση τιμή ανά διανυκτέρευση σε Μάιο τον Μάιος;\nΗ μέση τιμή ξενοδοχείου τον Μάιος πέρυσι ήταν 46 € ανά διανυκτέρευση. Αυτή είναι ίδια με την μέση τιμή ανά διανυκτέρευση που είδαμε τους τελευταίους 12 μήνες.\nΠοια αεροδρόμια είναι πιο κοντά στο κέντρο της πόλης σε Μάιο, Πράσινο Ακρωτήριο;\nΤο πλησιέστερο αεροδρόμιο σε Μάιο είναι το Βίλα Ντο Μάιο (MMO) (13,19km). Άλλα κοντινά αεροδρόμια: Πράια (39,41km)\nΠτήσεις προς Βίλα Ντο Μάιο\nΕντός και γύρω από Μάιο


Πρόκειται για μία νέα έκταση 22.000 τ.μ. στην περιοχή Τρες Κάντος της Μαδρίτης. Την ανάπτυξη του έργου και τη διοίκηση θα αναλάβει o όμιλος Grupo Secuoya, από τις μεγάλες εταιρείες στο χώρο της παραγωγής οπτικοακουστικού περιεχομένου. Από εκεί θα λειτουργήσει μια κεντρική μονάδα παραγωγής για τις ολοένα αυξανόμενες ισπανόφωνες πρωτότυπες σειρές του Netflix, τίτλους που ήδη παράγει, καθώς και σειρές και ταινίες παραγωγής συνεργαζόμενων εταιρειών.\nΣτο πλαίσιο της πολυετούς συμφωνίας, το Grupo Secuoya θα αναλάβει τη διοίκηση της μονάδας και θα λειτουργήσει ως αποκλειστικός πάροχος υπηρεσιών παραγωγής για όλα τα πρότζεκτ με έδρα την Ciudad de la Tele. Το Netflix θα καταλάβει τρία πλατό 1.200 τ.μ. τον Σεπτέμβριο, με δικαίωμα να επεκταθεί σε μεγαλύτερη έκταση μετά την ολοκλήρωση της κατασκευής.\nΗ δημιουργία της μονάδας παραγωγής αντανακλά το άνοιγμα επενδύσεων του Netflix στην Ισπανία, με πάνω από 13.000 ηθοποιούς, συντελεστές και κομπάρσους να εργάζονται σε 20 πρωτότυπες παραγωγές του, οι οποίες γυρίζονται αυτή τη χρονιά σε ολόκληρη τη χώρα. Μεταξύ των ισπανόφωνων σειρών που έρχονται σύντομα στο Netflix συναντάμε την 3η σεζόν του «Las Chicas del Cable» (7 Σεπτεμβρίου, φωτογραφία) και την young adult δραματική σειρά «Élite» (προσεχώς), ενώ στο στάδιο παραγωγής βρίσκονται μία πρωτότυπη ταινία της Isabel Coixet με τίτλο «Elisa & Marcela» καθώς και η σειρά ντοκιμαντέρ «The Alcásser Murders».\nΤο Netflix ανακοίνωσε πρόσφατα τη σύναψη συμφωνίας για σταθερή συνεργασία με τον Álex Pina, τον δημιουργό του εξαιρετικού «La Casa de Papel» (Money Heist), της πιο δημοφιλούς μη αγγλόφωνης σειράς του. Το Netflix επενδύει επίσης σημαντικά ποσά στην αγορά περιεχομένου καθώς και σε συμπαραγωγές με ισπανικά κανάλια και Ισπανούς παραγωγούς. Η λίστα περιεχομένου συμπεριλαμβάνει και μια πρόσφατη συμφωνία για δικαίωμα προτεραιότητας στην απόκτηση σειρών της Atresmedia, με τα «Fariña» και «La Catedral del Mar» να είναι από τους πρώτους τίτλους που έρχονται στο Netflix σε παγκόσμια αποκλειστικότητα.\nΟ Erik Barmack, Αντιπρόεδρος Διεθνούς Πρωτότυπου Περιεχομένου του Netflix, δήλωσε: «Η Ισπανία έχει πλούσια κληρονομιά στη δημιουργία καινοτόμου περιεχομένου και είμαστε ενθουσιασμένοι που ενισχύουμε τις επενδύσεις μας στην πολιτιστική καρδιά της Μαδρίτης. Από το Σαν Σεμπαστιάν μέχρι το Σαντιάγο της Χιλής και από το Τορόντο μέχρι το Τόκιο, οι χρήστες του Netflix καταναλώνουν ισπανόφωνο περιεχόμενο σε όλο τον κόσμο. Η εγκατάσταση της πρώτης μας Ευρωπαϊκής μονάδας παραγωγής θα δημιουργήσει νέες ευκαιρίες για τους ταλαντούχους Ισπανούς δημιουργούς και θα αναδείξει τη δέσμευσή μας να παράγουμε πρωτότυπο περιεχόμενο σε όλη την Ευρώπη.»\nΟ Raúl Berdonés, Πρόεδρος του Grupo Secuoya, από την πλευρά του επισήμανε: «Είμαστε πολύ χαρούμενοι που το Netflix επέλεξε την Ciudad de la Tele ως την έδρα της πρώτης του Ευρωπαϊκής μονάδας παραγωγής. Το Netflix έχει θέσει υψηλά τον πήχη στην ποιότητα των παραγωγών του και η απόφαση να δημιουργήσει μία μονάδα παραγωγής στη Μαδρίτη είναι απόδειξη της υψηλής θέσης που κατέχει η Ισπανία στον τομέα της παραγωγής οπτικοακουστικού ψυχαγωγικού περιεχομένου, καθώς και της ποιότητας του ταλέντου των ανθρώπων που εργάζονται στο χώρο».\nΚαι η María Peña, CEO του ICEX (Ισπανικός Οργανισμός Εξαγωγών και Επενδύσεων), δήλωσε: «Καλωσορίζουμε το Netflix στην απόφασή του να ιδρύσει την πρώτη του Ευρωπαϊκή μονάδα παραγωγής στη χώρα μας. Είμαστε βέβαιοι πως αυτό το έργο θα συνεισφέρει σημαντικά στην ανάδειξη της Ισπανίας ως ανταγωνιστικού παίκτη στην παγκόσμια αγορά ψυχαγωγίας. Σε αυτό το πλαίσιο, θα έχει την απόλυτη υποστήριξή μας.»


«Με τον Μάριο Πλωρίτη δεν τσακωθήκαμε ούτε μία φορά στα 32 χρόνια» / Celebrities / Woman TOC\n«Με τον Μάριο Πλωρίτη δεν τσακωθήκαμε ούτε μία φορά στα 32 χρόνια»\nΗ εξομολόγηση της Κάτιας Δανδουλάκη για τον μεγάλο έρωτα της ζωής της.\nΚαλεσμένη στην εκπομπή «Αυτός και ο άλλος» βρέθηκε η Κάτια Δανδουλάκη, η οποία μίλησε και για τον μεγάλο έρωτα της ζωής της, τον δημοσιογράφο, συγγραφέα και σκηνοθέτη Μάριο Πλωρίτη.\nΗ γνωστή ηθοποιός έζησε 32 χρόνια μαζί με τον σπουδαίο άνθρωπο των ελληνικών γραμμάτων και μοιράστηκε μαζί του την πιο βαθιά και συγκινητική αγάπη.\nΌπως χαρακτηριστικά είπε στη συνέντευξη της οι δυο τους δεν έκλεψαν ποτέ κατά την διάρκεια της κοινής τους ζωής, αλλά ούτε και μάλωσαν ποτέ. «Θέλαμε να είμαστε συνέχεια οι δυο μας. Τα βράδια δεν κανονίζαμε να βγούμε με άλλη παρέα, θέλαμε να είμαστε οι δυο μας, χέρι-χέρι, να περπατήσουμε, να γελάσουμε, να πούμε τα δικά μας. Και αυτό είναι πολύ σημαντικό».\nΕπίσης η ηθοποιός αποκάλυψε πως την ημέρα του γάμου τους έφυγαν από την εκκλησία χωριστά, με διαφορετικά αυτοκίνητα γιατί είχαν δουλειά. Εκείνος πήγε στο Βήμα για να ολοκληρώσει το άρθρο του και εκείνη στο πλατό της Λάμψης γιατί είχε γύρισμα. Μάλιστα μίλησε και για τον αστείο τρόπο με τον οποίο αποκάλυψε στον συμπρωταγωνιστή της, Χρήστο Πολίτη, ότι παντρεύτηκε πριν από λίγη ώρα.\nΔείτε στα δύο παρακάτω βίντεο τα όσα είπε η Κάτια Δανδουλάκη για τον Μάριο Πλωρίτη.\nαγάπη, γάμος, εξομολόγηση, ζευγάρι, Κάτια Δανδουλάκη, Μάριος Πλωρίτης, σχέση


ProEX: Η κρυφή Ελλάδα στην καρδιά της Δύσης\nΗ κρυφή Ελλάδα στην καρδιά της Δύσης\nΣτο τρίγωνο Αθήνα - Ρώμη - Ιερουσαλήμ κινείται το δοκίμιο του Προέδρου της Δημοκρατίας που αναστοχάζεται την ταυτότητα του δυτικού πολιτισμού ανατρέχοντας στους προσωκρατικούς και τον Σωκράτη, τον Κικέρωνα και τον Ιουστίνο, τον Πολ Βαλερί και τον Αντρέ Μαλρό.\nΤο «Λίκνο του Ευρωπαϊκού Πολιτισμού. Οι συμβολισμοί της "Σκεπτόμενης Αθηνάς"» είναι περισσότερο ένα δοκίμιο, μια εκτενής meditation, ένας αναστοχασμός πάνω στην προέλευση και την ταυτότητα του δυτικού πολιτισμού. Το πόνημα του Προέδρου της Δημοκρατίας, το οποίο ξεκίνησε ως ομιλία κατά την έναρξη των εργασιών τού Athens Democracy Forum στις 13 Σεπτεμβρίου 2017, περιέχει και αγγλική και γαλλική μετάφραση. Ανήκει, για να αναφερθώ μόνο στον αγγλόφωνο επιστημονικό χώρο, στην ίδια χορεία μελετών με το βιβλίο Hellenism and the modern world (Λονδίνο, 1953) του Gilbert Murray, καθηγητή της Αρχαίας Ελληνικής Φιλολογίας στην Οξφόρδη (1908-36). Το μικρό αυτό βιβλίο βασίστηκε επίσης σε ομιλίες τού συγγραφέα στη Radio-Diffusion Française και στο ΒΒC το 1952-3. Εκδόθηκε σε μια ιστορική στιγμή, όταν πολλοί Ευρωπαίοι διαισθάνονταν ότι έφθινε η επίδραση της τραυματισμένης μεταπολεμικής ηπείρου στην υφήλιο, ενώ αντιμετώπιζαν ανήσυχοι τη σύγκρουση ανάμεσα στον δυτικό πολιτισμό και τον βαρβαρισμό. «Διαθέτουμε έναν σπουδαίο πολιτισμό, τον οποίο μπορεί να απολέσουμε ή να διασώσουμε» («We have a great civilization to lose or save») υπενθύμισε ο Murray.\nΔεν είναι τυχαίο ότι, σε ανάλογες συγκυρίες, πολλοί αναλογίζονται μεγαλοφώνως «ποιες είναι οι ιδιαιτερότητες του ευρωπαϊκού πολιτισμού, κατά βάση ελληνικού και χριστιανικού, τον οποίο υπερασπιστήκαμε ή καλούμαστε να υπερασπιστούμε». Παρά την ένσταση του Τερτουλιανού, του λατίνου πατέρα της Εκκλησίας στο τέλος του 2ου αιώνα, «τι σχέση έχει η Αθήνα με την Ιερουσαλήμ;», οι ειδικοί εξακολουθούν ώς σήμερα να αναλύουν την ταυτότητα της Δύσης, ανατρέχοντας στις συντεταγμένες Αθήνα - Ρώμη - Ιεροσόλυμα. Ισως ο Paul Valéry δεν επισήμανε πρώτος την τρισυπόστατη καταγωγή της Ευρώπης το 1919. Η θέση του όμως, την οποία επικαλείται ο ΠτΔ και η οποία επικρατεί ακόμη στην Ευρώπη, είναι το πορφυρό νήμα του παρόντος βιβλίου.\nΗ αφετηρία, εξ ης και ο υπότιτλος του βιβλίου, είναι η «Σκεπτόμενη Αθηνά», μια ανάγλυφη αναθηματική στήλη σε παριανό μάρμαρο, χρονολογούμενη περί το 460 π.Χ., η οποία βρίσκεται στο Μουσείο Ακρόπολης. Η θεά στέκεται μπροστά σε μια στήλη. Η εσωτερική αυτή στήλη αναφέρεται στην εξωτερική περικλείουσα στήλη, αναδιπλασιάζοντας αυτοσυνείδητα την εικόνα. Η Αθηνά σκέφτεται μελαγχολικά, σαν να ανακαλεί στη μνήμη τους πεσόντες στον Μαραθώνα ή στις Πλαταιές. Πρόκειται για την κατεξοχήν εγκεφαλική θεότητα, γεννημένη από το κρανίο του Δία. Είναι, επομένως, ένα πρώτης τάξεως σύμβολο του αρχαιοελληνικού πολιτισμού, ο οποίος αναπτύχθηκε μέσα από ρηξικέλευθες νοοτροπίες και ιδέες τις οποίες ανασκοπεί ο συγγραφέας.\nΟ Προκόπης Παυλόπουλος μνημονεύει τη σκηνή από τους Πέρσες του Αισχύλου, στην οποία η βασιλομήτωρ της Περσίας Ατοσσα ρωτά τον Χορό - υποθέτω με περίφοβη περιφρόνηση - «Πού βρίσκεται η Αθήνα;» (στ. 231). «Μακριά, προς τη μεριά που γέρνει και δύει ο βασιλιάς Ηλιος» (στ. 232) απαντά ο Χορός. Η τυπική αυτή αισχύλειος περίφραση είναι, σημειώνει ο συγγραφέας (σελ. 18), «γενέθλια αναφορά στη Δύση»: η φαντασιώδης χαρτογραφία της Δύσης και της Ανατολής εγκαινιάζεται στους Πέρσες. Η Εσπερία είναι πραγματικά το λίκνο του πρωτότυπου πολιτισμού της ελευθερίας. Προτού απομακρυνθεί ο συγγραφέας από τον απόηχο της ναυμαχίας της Σαλαμίνας στους Πέρσες, συγκινεί παρατηρώντας ότι (σελ. 20): «...το όριο μεταξύ Ανατολής και Δύσης που χάραξαν οι Αρχαίοι Ελληνες έναντι των Μήδων εξακολουθεί να ισχύει, η δε Ανατολή έχει ακόμη πολύ δρόμο να διανύσει, αν φυσικά το θέλει, για να συναντήσει την "ψυχή" της Δύσης». Πρόκειται για ένα μήνυμα προς δεσποτικά καθεστώτα στην Ανατολή και επέκεινα.\nΟι ίωνες στοχαστές τού 6ου και του 5ου αιώνα π.Χ. κατέλιπαν μια «ριζοσπαστική, δημιουργική παρακαταθήκη». Αναζητώντας τις απαρχές και τη σύνθεση του Σύμπαντος, του κόσμου, έθεσαν σε δεύτερη μοίρα τους θεούς, χωρίς όμως να τους εξοβελίσουν. Γι' αυτό και οι προσωκρατικοί αυτοί διανοούμενοι εισήγαγαν την «απομάγευση» (σελ. 29-30). Δηλαδή, η συστηματική εξήγηση αφαίρεσε την αχλύ του μυστηρίου, η οποία περιέβαλλε το Σύμπαν. Η διανοητική ανοιχτοσύνη και η φιλοπεριέργεια είναι, ίσως, το μεγαλύτερο και διαρκέστερο επίτευγμα των Ελλήνων.\nΣυχνά λησμονούμε τη συμβολή της Ρώμης στη δικονομική και ερμηνευτική παράδοση του δικαίου στη Δύση. Η σοβινιστική διατύπωση του Κικέρωνα στον διάλογο de Oratore (1.105) περιέχει κάποια δόση αλήθειας: «Εκεί που είναι ανυπέρβλητοι οι Ρωμαίοι είναι το δίκαιο. Μπροστά στο δικό μας δίκαιο, οι κώδικες των φημισμένων ελλήνων νομοθετών είναι παιδαριώδεις». Μία από τις πλέον ουσιαστικές ρωμαϊκές έννοιες παραμένει σήμερα η res publica, η πολιτεία ως υπερκειμένη του κοινωνικού συνόλου, όπως σημειώνει ο συγγραφέας. Η res publica, όπως άλλωστε το κοινῇ συμφέρον κατά τον Αριστοτέλη, προοικονόμησε το κράτος δικαίου. Ο ΠτΔ, διακεκριμένος καθηγητής της Νομικής Σχολής Αθηνών, αναλύει αυτήν και άλλες συμβολές του ρωμαϊκού δικαίου.\nΑπό τη Ρώμη ο Πρόεδρος ταξιδεύει στην Ιερουσαλήμ, την τρίτη πρωτεύουσα του δυτικού πολιτισμού. Η ανάλυση αναδεικνύει εναργώς και ευθαρσώς τον χριστιανισμό, ορθότερα τον ιουδαιοχριστιανισμό, ως αντηρίδα του πολιτισμού μας. Στον εκκοσμικευμένο 21ο αιώνα είναι εύκολο να ξεχάσουμε ή να υποβαθμίσουμε τις χριστιανικές καταβολές της Δύσης. Διαφαίνεται και πάλι η νομική φυσιογνωμία του συγγραφέα στη σελ. 49, όπου πραγματεύεται τον λόγο του Χριστού: «Μη νομίσητε ὅτι ἦλθον καταλῦσαι τὸν νόμον ἢ τοὺς προφήτας· οὐκ ἦλθον καταλῦσαι, ἀλλὰ πληρῶσαι» (Ματθ. 5,17). Στο χωρίο αυτό στηρίχτηκε η θέση των πρώτων χριστιανών διανοητών, όπως ο Ιουστίνος Μάρτυς (2ος αιώνας), ότι ο Χριστός υπερακόντισε και συμπλήρωσε όχι μόνο την τυπoλατρία του μωσαϊκού νόμου, όπως προτείνει ο συγγραφέας (σελ. 49 κ.ε.), αλλά και την αρχαιοελληνική παράδοση της ορθολογικής αναζήτησης.\nΣτον πρώιμο χριστιανισμό η αριστοτελική κοινωνία, δηλαδή η σύμπραξη των πολιτών στο πολιτισμικό περιβάλλον της πόλης - κράτους, αναβαπτίστηκε σε «κοινωνία προσώπων», όπως παρατηρεί ο συγγραφέας· η δε στωική οικείωση, το έμφυτο συναίσθημα της ταύτισης με τον πλησίον, επενδύθηκε με το νόημα και την αξίωση της φιλαλληλίας και της υπέρτατης αγάπης. Η πραγμάτευση του χριστιανικού πυλώνα της Δύσης ηχεί σαν μήνυμα ελπιδοφόρο. Η χριστιανικής έμπνευσης αρχή της αλληλεγγύης «θεσπίζεται σε όλα τα προοίμια των διαδοχικών Ευρωπαϊκών Συνθηκών» (σελ. 55).\nΕχοντας καταστήσει ανάγλυφα τα κύρια διανοητικά και πνευματικά συστατικά του δυτικού πολιτισμού, ο ΠτΔ επιστρέφει (σελ. 61) στη γλυπτή Αθηνά ως σύμβολο της ευρωπαϊκής παιδείας και συνάμα του θάρρους. «Το δε Θάρρος της Αρχαίας Ελλάδας βρίσκει τον κολοφώνα του... στη Σταύρωση». Οταν διάβασα την πρόταση αυτή, θυμήθηκα ότι και ο Σωκράτης (τον οποίο ο Ιουστίνος θεωρούσε προ Χριστού χριστιανό) θα μπορούσε να είχε σταυρωθεί, αντί να πιει το κώνειο. Το κώνειο, ως προϊόν ακριβό, ήταν όργανο θανάτου πολυτελείας, ενώ η σταύρωση κόστιζε πολύ λιγότερο. Σαν τον Χριστό, ο γενναίος αυτός διδάσκαλος δεν κατέγραψε τις θέσεις του για τις οποίες και θανατώθηκε. Ακόμη και αν πολλοί σήμερα στη Δύση δεν είναι συνειδητά χριστιανοί, είναι, πάντως, τρόπον τινά Ελληνες, καθώς ισχύει η σκέψη του André Malraux, με την οποία κλείνει το βιβλίο: «Και μια κρυφή Ελλάδα υπάρχει στην καρδιά όλων των ανθρώπων της Δύσης».\nΟ Ιωάννης Πετρόπουλος είναι καθηγητής Αρχαίας Ελληνικής Φιλολογίας του ΔΠΘ και διευθυντής του Κέντρου Ελληνικών Σπουδών - Ελλάδος (CHS - GR) του Πανεπιστημίου Harvard. Το κείμενο βασίζεται στην παρουσίαση του βιβλίου του ΠτΔ που πραγματοποιήθηκε στις αρχές Ιουλίου στη Σύρο, στο πλαίσιο του 4ου Διεθνούς Θερινού Πανεπιστημίου «Ελληνική Γλώσσα, Πολιτισμός και ΜΜΕ».


Τι είναι η εκπτωτική κάρτα «Φροντίδα Καταναλωτή»;\nΈχω την κάρτα «Φροντίδα Υγείας» πως μπορώ να αποκτήσω την εκπτωτική κάρτα «Φροντίδα Καταναλωτή»;\nΑν έχετε ήδη την κάρτα «Φροντίδα Υγείας» μπορείτε να πάρετε την εκπτωτική κάρτα «Φροντίδα Καταναλωτή» σε μια πολύ προνομιακή τιμή. Ενημερωθείτε καλώντας στο τμήμα εξυπηρέτησης μελών της κάρτας «Φροντίδα Υγείας».\nΓιατί να αποκτήσω την εκπτωτική κάρτα «Φροντίδα Καταναλωτή»;\nΗ εκπτωτική κάρτα «Φροντίδα Καταναλωτή» είναι για κάθε κάτοχό της ο απαραίτητος οδηγός αγορών και άλλων προτάσεων καθημερινών αναγκών.\nΘέλουμε να σας διαβεβαιώσουμε ότι οι έμπειροι συνεργάτες της εκπτωτικής μας κάρτας θα φροντίζουν να σας ενημερώνουν ώστε να διασφαλίζετε τις καλύτερες αγορές και παροχές υπηρεσιών στο κοντινότερο σε σας σημείο!\nΗ συχνή και πλήρη ενημέρωση σας μέσω της ιστοσελίδας μας θα σας καθοδηγεί ώστε να απολαμβάνετε άψογη εξυπηρέτηση, εκπτώσεις και προσφορές όλο τον χρόνο.\nΕπισκεφτείτε τα προτεινόμενα σημεία συνεργαζόμενων επιχειρήσεων και θα έχετε πλήρεις υπηρεσίες και εγγυημένα προϊόντα, μεγάλη ποικιλία στις καλύτερες τιμές της αγοράς και άριστη ποιότητα με απόλυτο σεβασμό στις ανάγκες και τις προσδοκίες σας.\nΘα πρέπει να γνωρίζουμε ότι υποστηρίζοντας τα καταστήματα της περιοχής μας βοηθάμε την τοπική αγορά.\nΠως κάνω χρήση της εκπτωτικής κάρτας «Φροντίδα Καταναλωτή»;\nΗ χρήση της εκπτωτικής κάρτας είναι απλή.\nΣας υπενθυμίζουμε ότι το τηλεφωνικό μας κέντρο λειτουργεί καθημερινά από τις 09:00 το πρωί έως τις 20:00 το απόγευμα με σκοπό να σας παρέχει συμβουλές για την καλύτερη δυνατή χρήση της κάρτας μας αλλά και τις παροχές που μπορείτε να έχετε από όλες τις συνεργαζόμενες επιχειρήσεις.\nΤο τηλέφωνο που μπορείτε να καλείται είναι το 212 00 00 500. Επίσης μπορείτε να επικοινωνήσετε μαζί μας ηλεκτρονικά στην διεύθυνση support@frontidakatanaloti.gr ή χρησιμοποιώντας την Φόρμα Επικοινωνίας .\nΑν αντιμετωπίσω κάποιο πρόβλημα με συνεργαζόμενη επιχείρηση τι πρέπει να κάνω;\nΣε περίπτωση που αντιμετωπίσετε κάποιο πρόβλημα με μια συνεργαζόμενη επιχείρηση θα πρέπει άμεσα να επικοινωνήσετε μαζί μας και να μας ενημερώσετε για ποιά επιχείρηση πρόκειται και τι πρόβλημα αντιμετωπίσατε.\nΤο τηλέφωνο που μπορείτε να καλείται για να μας ενημερώσετε είναι το 212 00 00 500. Επίσης μπορείτε να επικοινωνήσετε μαζί μας ηλεκτρονικά στην διεύθυνση support@frontidakatanaloti.gr ή χρησιμοποιώντας την Φόρμα Επικοινωνίας .\nΠοιό είναι το κόστος για να αποκτήσω την εκπτωτική κάρτα «Φροντίδα Καταναλωτή»;\nΗ εκπτωτική κάρτα Φροντίδα Καταναλωτή έχει μια πολύ χαμηλή ετήσια συνδρομή έτσι ώστε να μπορούν όλοι να την αποκτήσουν και να απολαμβάνουν τις πλούσιες παροχές που δίνει η κάρτα. Η ετήσια συνδρομή είναι ΜΟΝΟ 25 ευρώ!\nΕπίσης υπάρχει η δυνατότητα να προστεθούν και επιπλέον μέλη της οικογένειας μόνο με 10 ευρώ για κάθε επιπλεόν μέλος.\nΠως μπορώ να αποκτήσω την εκπτωτική κάρτα Φροντίδα Καταναλωτή;\nΤην εκπτωτική κάρτα Φροντίδα Καταναλωτή μπορείτε να την αποκτήσετε συμπληρώνοντας τα στοιχεία σας στην φόρμα ενδιαφέροντος και ένας εξειδικευμένος συνεργάτης μας θα επικοινωνήσει άμεσα μαζί σας!\nΕίμαι επαγγελματίας πως μπορώ να συνεργαστώ με την εκπτωτική κάρτα «Φροντίδα Καταναλωτή»;\nΌλες οι επιχειρήσεις έχουν την δυνατότητα συνεργασίας μαζί μας αρκεί να προσφέρουν μια ικανοποιητική έκπτωση προς τα μέλη της κάρτας μας.\nΕάν ενδιαφέρεστε να συνεργαστείτε μαζί μας, συμπληρώστε την Φόρμα Ενδιαφέροντος και άμεσα ένας συνεργάτης μας θα σας καλέσει ώστε να σας ενημερώσει, ή επικοινωνήστε μαζί μας στο 212 00 00 500.\nΘα αποκτήσετε άμεσα προβολή της επιχείρησής σας και σημαντικό πελατολόγιο στην περιοχή σας!


Το Google TV ενσωμάτωσε περισσότερες από 30 υπηρεσίες ροής! Διαβάστε την πλήρη λίστα! – iTechNews.gr\nΊσως το πιο χρήσιμο πράγμα για τη νέα πλατφόρμα της Google TV, είναι η δυνατότητα συγκέντρωσης και οργάνωσης περιεχομένου από μια ποικιλία διαφορετικών πηγών. Ποια όμως; Ακολουθεί μια πλήρης λίστα υπηρεσιών ροής που υποστηρίζει το Google TV κατά την κυκλοφορία.\nΦυσικά, η Google μπορεί να τραβήξει περιεχόμενο από τις δικές της υπηρεσίες όπως το YouTube TV και επίσης το Google TV (πρώην ταινίες Play). Πέρα από αυτό, ωστόσο, υπάρχουν αρκετές υπηρεσίες τρίτων. Περιλαμβάνονται σημαντικοί παίκτες όπως οι Disney +, Hulu και HBO Max, και το NBC’s Peacock. Η πλήρης λίστα των υπηρεσιών μπορείτε να βρείτε παρακάτω όπως παρέχεται από την Google.\nΑυτή η λίστα των υποστηριζόμενων υπηρεσιών ροής πιθανότατα θα επεκταθεί με την πάροδο του χρόνου, επομένως θα παρακολουθούμε τις αλλαγές στο Google TV και θα ενημερώσουμε αυτό το άρθρο ανάλογα.\nΤο NBC Peacock πρόσθεσε πλήρη τηλεοπτική υποστήριξη στη Google περίπου στις 15 Δεκεμβρίου. Αυτό επιτρέπει στο περιεχόμενο της υπηρεσίας, συμπεριλαμβανομένου του “The Office” από την 1η Ιανουαρίου να εμφανίζεται στην εφαρμογή Google TV, καθώς και στην αναζήτηση στο νέο Chromecast.\nΗ εφαρμογή Ταινίες και τηλεοπτικές εκπομπές Google Play που αντικαθιστά αυτή τη νέα πλατφόρμα, είχε παρόμοια λειτουργία με το Google TV βρίσκοντας περιεχόμενο σε μια ποικιλία διαφορετικών υπηρεσιών, αλλά δεν χρησιμοποιήθηκε ευρέως. Ενσωματώνοντας τη λίστα παρακολούθησης Google σε ολόκληρο τον λογαριασμό σας και τοποθετώντας την απευθείας στην τηλεόρασή σας, το Google TV έχει πολύ καλύτερες πιθανότητες να υποστηρίξει αυτήν τη λειτουργία.\nΤο Google TV είναι διαθέσιμο στην τηλεόρασή σας πρώτα στο νέο Chromecast και κυκλοφορεί τώρα σε smartphone Android.\nA&E, abc, amazon prime video, AMC, CBS All Access, Comedy Central, Crackle, DC Universe, disney, Disney NOW, Epix Now, Fox Now, google, Google Play Movies (now Google TV), google tv, HBO Go, hbo max, history, hulu, Lifetime, MTV, NBC, Peacock, Pluto TV, Showtime, Showtime Anytime, Sling TV, Starz, TBS, The CW, TNT, Tubi TV, VH1, YouTube TV


ΕΕΔΥΕ: Καταγγέλλει την παράταση της συμφωνίας αμυντικής συνεργασίας Ελλάδας - ΗΠΑ - ΕΛΛΑΔΑ\nΕΕΔΥΕ: Καταγγέλλει την παράταση της συμφωνίας αμυντικής συνεργασίας Ελλάδας - ΗΠΑ\nΠεμ 31 Αυγούστου 2017 17:32 από Η Άλλη Άποψη\n«Η Ελληνική Επιτροπή για τη Διεθνή Ύφεση και Ειρήνη (ΕΕΔΥΕ) καταγγέλλει την κυβέρνηση για την παράταση της "συμφωνίας αμυντικής συνεργασίας Ελλάδας - ΗΠΑ".\nΟι ΗΠΑ θα συνεχίσουν να έχουν στη διάθεση των πολεμικών τους σχεδίων τη βάση της Σούδας κι όλο το πλέγμα των βάσεών τους στη χώρα. Η κυβέρνηση ΣΥΡΙΖΑ - ΑΝΕΛ, εμπλέκει τη χώρα πιο βαθιά στους ιμπεριαλιστικούς σχεδιασμούς και πολέμους.\nΗ βάση της Σούδας έχει εκπληρώσει και εκπληρώνει ειδική αποστολή στους ιμπεριαλιστικούς πολέμους στη Γιουγκοσλαβία, το Αφγανιστάν, τη Συρία, τη Λιβύη, στην πρόσφατη πυραυλική επίθεση των ΗΠΑ κατά του Συριακού λαού. Τα αμερικανοΝΑΤΟΪκά επιτελεία έχουν συγχαρεί τις κυβερνήσεις της ΝΔ και του ΠΑΣΟΚ, την κυβέρνηση ΣΥΡΙΖΑ - ΑΝΕΛ για τις αντιλαϊκές τους επιλογές και έχουν δηλώσει πως η βάση αυτή συνιστά καθοριστικό παράγοντα για την προετοιμασία και τη διεξαγωγή των ιμπεριαλιστικών πολέμων.\nΤόσο η κυβέρνηση όσο και όλα τα αστικά κόμματα επωμίζονται τεράστιες ευθύνες απέναντι στον ελληνικό λαό για τους μεγάλους κινδύνους που τον εκθέτουν.\nΟι εξελίξεις αυτές απαιτούν ετοιμότητα και επαγρύπνηση.\nΝα εντείνουμε την αντιιμπεριαλιστική πάλη ενάντια σε ΗΠΑ - ΝΑΤΟ - ΕΕ.\nΝα δυναμώσουμε τη δράση μας για το κλείσιμο της βάσης της Σούδας και όλων των ξένων βάσεων στην Ελλάδα.\nΑποδέσμευση από ΝΑΤΟ και ΕΕ με το λαό νοικοκύρη στον τόπο μας».\nΕτικέτες: κυβέρνηση βάση σούδας νατο χώρα πολέμους ιμπεριαλιστικούς συριζα συνεργασίας αμυντικής καταγγέλλει ελλάδας παράταση ευθύνες τεράστιες\nΠαραμένει η Βάση της Σούδας…\nΒΑΣΗ ΤΗΣ ΣΟΥΔΑΣ: Σε ισχύ η επέκταση της συμφωνίας χρήσης από τις ΗΠΑ


ΠΑΠΟΥΛΗΣ ΧΑΡΑΛΑΜΠΟΣ -Τι είναι ο σακχαρώδης διαβήτης;\nΟ σακχαρώδης διαβήτης είναι μεταβολική ασθένεια η οποία χαρακτηρίζεται από αύξηση της συγκέντρωσης του σακχάρου στο αίμα (υπεργλυκαιμία) και από διαταραχή του μεταβολισμού της γλυκόζης, των λιπιδίων και των πρωτεϊνών, είτε ως αποτέλεσμα ελαττωμένης έκκρισης ινσουλίνης είτε λόγω ελάττωσης της ευαισθησίας των κυττάρων του σώματος στην ινσουλίνη. Η ινσουλίνη είναι μια ορμόνη που εκκρίνεται από το πάγκρεας και είναι απαραίτητη για τη μεταφορά της γλυκόζης που λαμβάνεται από τις τροφές μέσα στα κύτταρα. Όταν το πάγκρεας δεν παράγει αρκετή ινσουλίνη ή η ινσουλίνη που παράγει δεν δρα σωστά, τότε η γλυκόζη που λαμβάνεται από τις τροφές δεν εισέρχεται στα κύτταρα ώστε να έχουν την απαραίτητη ενέργεια για τη λειτουργία τους και παραμένει στο αίμα με αποτέλεσμα την αύξηση των επιπέδων της και άρα την εκδήλωση της νόσου.\nΣτις περισσότερες περιπτώσεις ο διαβήτης διαγιγνώσκεται από κλινικά σημεία και συμπτώματα όπως:\nαπώλεια βάρους ή αδυναμία\nΣύμφωνα με τον Παγκόσμιο Οργανισμό Υγείας, μέχρι το 2030 περισσότερα από 300 εκατομμύρια άνθρωποι θα έχουν εκδηλώσει σακχαρώδη διαβήτη τύπου ΙΙ.\nΣτη χώρα μας, το 6% του γενικού πληθυσμού πάσχει από σακχαρώδη διαβήτη. Η νόσος έχει υψηλότερο επιπολασμό (συχνότητα εμφάνισης) στο δυτικό κόσμο (ιδιαίτερα ο διαβήτης τύπου ΙΙ) και αυτό αποτελεί μια σαφή ένδειξη για τη συσχέτιση της νόσου με το σύγχρονο τρόπο ζωής, τις διατροφικές μας συνήθειες και την έλλειψη σωματικής άσκησης. Ο σακχαρώδης διαβήτη τύπου ΙΙ αποτελεί μια από τις κύριες αιτίες θανάτου παγκοσμίως καθώς συνδέεται με αυξημένο κίνδυνο για καρδιαγγειακά επεισόδια.\nΤι είναι γλυκοζυλιωμένη αιμοσφαιρίνη (HbA1c);\nΗ γλυκοζυλιωμένη αιμοσφαιρίνη σχηματίζεται κατά την μη ενζυματική αντίδραση μεταξύ της γλυκόζης και ορισμένων ομάδων αμινοξέων της αιμοσφαιρίνης. Ο ρυθμός σύνδεσης της HbA1c εξαρτάται κατά κύριο λόγο από τη συγκέντρωση της γλυκόζης στην οποία «εκτίθενται» τα ερυθρά αιμοσφαίρια. Η HbA1c αποτελεί αξιόπιστο δείκτη γλυκαιμίας για τις προηγούμενες 120 ημέρες, που αντιστοιχούν στο χρόνο ζωής των ερυθρών αιμοσφαιρίων.\nΠοιες είναι οι επιπλοκές του σακχαρώδη διαβήτη;\nΟ διαβητικός ασθενής που δεν παίρνει θεραπεία είναι εκτεθειμένος στις επιπλοκές του διαβήτη, τόσο τις οξείες όσο και τις χρόνιες. Η διαβητική αγγειακή νόσος χωρίζεται σε δύο κατηγορίες: τη μικροαγγειοπάθεια και τη μάκροαγγειοπάθεια. Η προσβολή των μικρού μεγέθους αγγείων οδηγεί σε διαβητική αμφιβληστροειδοπάθεια, διαβητική νεφροπάθεια, διαβητική νευροπάθεια. Η μακροαγγειοπάθεια του σακχαρώδη διαβήτη είναι ο λόγος της αυξημένης επίπτωσης καρδιακών εμφραγμάτων, εγκεφαλικών επεισοδίων, διαλείπουσας χωλότητας, γάγγραινας κάτω άκρων. Το έμφραγμα μυοκαρδίου παρουσιάζεται 3-5 φορές συχνότερα σε διαβητικούς ασθενείς και αποτελεί τη κύρια αιτία θανάτου των διαβητικών ασθενών.\nΑπό τη στιγμή που θα γίνει η διάγνωση, η ανάγκη έναρξης θεραπείας είναι επιτακτική και σε κάποιες λίγες περιπτώσεις επείγουσα. Πολλές από τις επιπλοκές του σακχαρώδους διαβήτη θα μπορούσαν να προληφθούν ή να ελεγχθούν καλύτερα μέσα από τη συστηματική παρακολούθηση των ασθενών. Η επίτευξη επιμήκυνσης του χρόνου επιβίωσης των διαβητικών λόγω της φαρμακευτικής παρέμβασης είχε ως αποτέλεσμα την εμφάνιση χρόνιων επιπλοκών κυρίως από το αγγειακό δίκτυο.\nΟι κύριοι διατροφικοί στόχοι για το άτομο με διαβήτη είναι οι παρακάτω:\nΝα τρώει ισορροπημένα γεύματα\nΝα τρώει τακτικά γεύματα\nΝα επιτύχει και να διατηρεί το ιδανικό σωματικό βάρος\nΝα διατρέφεται σωστά ώστε να έχει καλή υγεία\nΗ διατροφή του διαβητικού ουσιαστικά δε διαφέρει από τη σωστή δίαιτα του μη διαβητικού. Πρέπει να έχει ποικιλία τροφών, να είναι χαμηλή σε ζωικά λίπη, χοληστερόλη, αλάτι και οινόπνευμα και να περιέχει άφθονες φυτικές ίνες. Οι υδατάνθρακες πρέπει να προέρχονται κατά κύριο λόγο από τροφές πλούσιες σε φυτικές ίνες, όπως φρούτα, λαχανικά, όσπρια, ψωμί ολικής άλεσης, δημητριακά κλπ. Οι τροφές αυτές απελευθερώνονται αργά στο αίμα και ο διαβητικός ασθενής αισθάνεται χορτάτος για περισσότερο χρόνο. Από τη διατροφή του διαβητικού, θα πρέπει να αποφεύγονται η ζάχαρη, το μέλι, η γλυκόζη, τα παγωτά, οι καραμέλες, η σοκολάτα, οι γλυκές κομπόστες, το σακχαρούχο γάλα, τα αναψυκτικά και οι χυμοί φρούτων με ζάχαρη, τα γλυκά οινοπνευματώδη ποτά (λικέρ, γλυκά κρασιά).\nΠΟΛΛΑΠΛΑ ΩΦΕΛΗ από την απώλεια βάρους + την υγιεινή διατροφή:\nΜείωση των τιμών χοληστερίνης, τριγλυκεριδίων\nΤι μου προφέρει η ινσουλίνη;\nΗ ινσουλίνη δρα σαν κλειδί. Ανοίγει πόρτες στα τοιχώματα των μυϊκών κυττάρων επιτρέποντας στο σάκχαρο του αίματος να μπει στα κύτταρα για να παραχθεί ενέργεια. Αυτό ρίχνει το σάκχαρο αίματος στα φυσιολογικά επίπεδα. Πριν να αποκτήσεις διαβήτη οι πρωινές τιμές σακχάρου ήταν κάτω από 126 mg/dl. Η ινσουλίνη μεταφέρεται μαζί με το σάκχαρο με τη βοήθεια του αίματος στα κύτταρα. Η ινσουλίνη δρα σαν κλειδί, βοηθώντας το σάκχαρο να εισέλθει στα κύτταρα. Αυτό χαμηλώνει τα επίπεδα του σακχάρου στο αίμα. Τα κύτταρα του οργανισμού, όπως οι μύες, χρησιμοποιούν το σάκχαρο σαν καύσιμο.\nΤαχείας δράσης: Συνήθως λαμβάνεται πριν από κάποιο γεύμα για να καλύψει την αύξηση της γλυκόζης η οποία οφείλεται στη λήψη τροφής. Αυτό το είδος της ινσουλίνης χρησιμοποιείται σε συνδυασμό με μια ινσουλίνη μακράς διαρκείας.\nΒραχείας δράσης: Συνήθως λαμβάνεται περίπου 30 λεπτά πριν από κάποιο γεύμα για να καλύψει την αύξηση της γλυκόζης η οποία οφείλεται στη λήψη τροφής. Αυτό το είδος της ινσουλίνης χρησιμοποιείται σε συνδυασμό με μια ινσουλίνη μακράς διαρκείας.\nΜακράς διαρκείας: Αυτό το είδος της ινσουλίνης συχνά συνδυάζεται, όποτε είναι απαραίτητο, με ταχείας ή βραχείας δράσης ινσουλίνη. Μειώνει τα επίπεδα της γλυκόζης στο αίμα όταν οι ταχείας δράσης ινσουλίνες σταματήσουν να δρουν. Λαμβάνεται μια ή δυο φορές την ημέρα.\nΕνδιάμεσης δράσης: Καλύπτει τις αυξήσεις στις τιμές της γλυκόζης όταν οι ινσουλίνες ταχείας δράσης σταματήσουν να δρουν. Αυτό το είδος της ινσουλίνης συχνά συνδυάζεται με ταχείας ή βραδείας δράσης ινσουλίνες και συνήθως η λήψη της γίνεται δυο φορές τη μέρα.\nΗ υπογλυκαιμία μπορεί να συμβεί σε οποιονδήποτε ασθενή που λαμβάνει ινσουλίνη ή χάπια που προάγουν την έκκρισή της, όπως οι σουλφονυλουρίες. O κίνδυνος αυτός, εξαρτάται από τον τρόπο και τύπο θεραπείας, από το επίπεδο ρύθμισης και αυξάνει με τα χρόνια που καθένας θεραπεύεται για διαβήτη.\nΌταν το σάκχαρο στο αίμα είναι χαμηλό, τα συμπτώματα που μπορεί να προκαλέσει ποικίλουν. Νευρικότητα, επιθετικότητα και ευερεθιστότητα, τρέμουλο, κρύο ιδρώτα, ζάλη, ταχυκαρδία, διαταραχές στην όραση, αδυναμία συγκέντρωσης και σε πολύ χαμηλά επίπεδα σακχάρου στο αίμα, απώλεια συνειδήσεως, ακόμα και σπασμούς. Σαν υπογλυκαιμία καθορίζουμε τιμές σακχάρου στο αίμα κάτω από 65mg/dl και σαν σοβαρή υπογλυκαιμία τιμές σακχάρου στο αίμα κάτω από 50mg/dl.\nΑναγκαίο είναι να μάθουμε να αναγνωρίζουμε νωρίς τα συμπτώματα της υπογλυκαιμίας στο σώμα μας. Ελέγχουμε τακτικά τα προγευματικά και τα μεταγευματικά σάκχαρα στο αίμα, αλλά καλό είναι να ελέγχουμε και κάθε φορά που κάποιο σύμπτωμα ή κάποια συγκεκριμένη κατάσταση προκαλεί έντονη δυσφορία\nΕξειδικευθείς εις Διαβητολογικό Κέντρο Γ.Ν.Π. “Τζάνειο”


«Ο νόμος της Διπλής Ανάπλασης έχει de facto ακυρωθεί» | SDNA\n11 Αυγούστου 2015, 21:27\nΟ Ερασιτέχνης Παναθηναϊκός με ανακοίνωσή του αναφέρεται στη μεταφορά μεταναστών στον Βοτανικό και ζητάει την κατάργηση του νόμου της Διπλής Ανάπλασης.\nΜε αφορμή τη μεταφορά μεταναστών από το Πεδίο του Άρεως στον χώρο, όπου προοριζόταν για την κατασκευή του γηπέδου, ο Ερασιτέχνης Παναθηναϊκός ζήτησε την κατάργηση του νόμου της Διπλής Ανάπλασης. «\nΤώρα που ο νόμος έχει καταργηθεί στην πράξη, είναι ώρα επιτέλους να καταργηθεί και τυπικά, ώστε ο Παναθηναϊκός Α.Ο. να μην παραμένει δέσμιός της», αναφέρει μεταξύ άλλων η ανακοίνωση με το αίτημα των «πράσινων», που θέλουν να «απελευθερωθούν» και νομικά από τον νόμο της Διπλής Ανάπλασης.\nΤώρα που ο νόμος έχει καταργηθεί στην πράξη, είναι ώρα επιτέλους να καταργηθεί και τυπικά, ώστε ο Παναθηναϊκός Α.Ο. να μην παραμένει δέσμιός της»


«Είμαι ένας τυφλός ζωγράφος»: Όταν ο Γιάννης Κουνέλλης είχε μιλήσει συναρπαστικά στο περιοδικό 01 | LiFO\nΨηφιοποιούμε ολόκληρη την συνέντευξη που είχε δώσει στο περιοδικό, δυο μήνες μετά την θρυλική του έκθεση στον φορτηγό πλοίο «Ιόνιον» στον Πειραιά\n18.2.2017 | 12:41\nΓιάννης Κουνέλης, «δημιουργός εικόνων» όπως λέει ο ίδιος, «ιταλός ζωγράφος» όπως είναι καταχωρημένος στα λεξικά της σύγχρονης τέχνης, «Έλληνας κι όχι πατριώτης» όπως ομολογεί όταν πεισθεί να μιλήσει για την Ελλάδα, τη χώρα που γεννήθηκε κι έζησε μέχρι τα 17 του χρόνια! Πριν φύγει από την Ελλάδα, απορρίφθηκε από το Εθνικό Μετσόβειο Πολυτεχνείο, ήρθε σε ρήξη με την βαλκανικής μορφής αστική τάξη της χώρας, παντρεύτηκε και διάλεξε τρένο για να περάσει τα σύνορα της χώρας, με σκοπό να συναντήσει τα πρόσωπα που αγάπησε.. «Ό,τι αγαπάμε μας έλκει» θα πει και θα ομολογήσει ότι η πρώτη του μεγάλη λογοτεχνική αγάπη υπήρξε ο Βαν Γκογκ... «Ακόμα τον αγαπώ...» δεν το κρύβει «και δεν χρειάζεται να σας κρύψω επίσης ότι μπροστά στις ‘Δεσποινίδες της Αβινιόν’ του Πικάσο ομολόγησα ότι η μοντέρνα ζωγραφική υπάρχει, κι αυτό το ταμπλό είναι η αρχή της!».\nΤον Γιάννη Κουνέλη τον συνάντησα σε διάφορες πόλεις της Ευρώπης και της Αμερικής τα 10 τελευταία χρόνια... Κάθε φορά που συναντιόμασταν, κάτι είχε να μου πει, ανάποδο, αντιφατικό και παράξενο, που μετά από λίγη σκέψη ανακάλυπτα πόσο αληθινό ήταν!\nΣτο 01 δημοσιεύεται σήμερα μια συνέντευξη που το επιβεβαιώνει. Η συνέντευξη είχε δοθεί στον Θανάση Λάλα\n―Πότε φύγατε από την Ελλάδα;\nΈφυγα το 1955. Στο τέλος του 1955.\n―Και πότε ξανάρθατε έστω και για λίγο;\nΦεύγεις για να βρεις τους άλλους... να τους αγαπήσεις.\n―Εσείς φεύγοντας, ποιούς ψάχνατε να βρείτε;\nΤον Βαν Γκογκ. Αγάπησα πολύ τον Βαν Γκογκ. Κι ό,τι αγαπάμε μας έλκει... Ένιωθα μια βαθιά συγγένεια. Έπρεπε να φύγω, να πάω να τον συναντήσω. Οι μεγάλες αγάπες μας κινητοποιούν.\n―Φεύγοντας, διατηρήσατε τις σχέσεις σας με την Ελλάδα;\nΟι σχέσεις μου με την Ελλάδα παραμένουν πάντα στενές. Δεν σημαίνει ότι επειδή είμαι ιταλός ζωγράφος δεν πρέπει να έχω καμιά σχέση με την Ελλάδα. Ίσως ήρθα στην Ιταλία για να παραμείνω Έλληνας!\n―Σαν Έλληνας, δεν θα μπορούσατε να πάτε και στην Αμερική;\nΘα ήταν γελοίο... Δεν πρέπει επίσης να ξεχνάμε ότι η Ιταλία είναι η μητέρα της Αναγέννησης. Και η Αναγέννηση όπως όλα στην Ιταλία έχουν κάτι το ελληνικό. Αυτό είναι το «υπέρ» της Ιταλιάς. Η Ιταλία των κοινοτήτων είναι σαν τις πόλεις-κράτη στην Αρχαία Ελλάδα.\n―Ως καλλιτέχνης, τι «κουβαλάτε» απ’ αυτό που λέμε Ελλάδα;\nΤ’ αρώματα, όχι τις φόρμες! Τα όσπρια, τον καφέ, τα τσουβάλια...\n―Όλα αυτά τα συναντάμε στο έργο σας.. Αυτό είναι αλήθεια..\nΌλα. Πώς αλλιώς θα μπορούσε να γίνει; Αυτά είναι τα παιδικά μου χρόνια.\nΓεννήθηκα και μεγάλωσα στον Πειραιά. Κατάγομαι όμως από τη Μυτιλήνη. Δεν πήγα όμως ποτέ στη Μυτιλήνη. Γεννήθηκα στην Καστέλλα το 1936... Τελείωσα το Δημοτικό και πριν τελειώσω το Γυμνάσιο παντρεύτηκα κι ήρθα στη Ρώμη.\n―Τελικώς η Ρώμη απ’ ότι φαίνεται υπήρξε ηθελημένη επιλογή σας...\nΕγώ το ξέρω! Εσείς πρέπει να το καταλάβετε! (γέλια). Στη Ρώμη με οδήγησε η ανάγκη μου ως Έλληνα να καλύψω ένα τεράστιο κενό. Το κενό της Αναγέννησης. Η Ελλάδα δεν έζησε την Αναγέννηση. Αυτό το κενό μπορεί να το καλύψει μόνο η Ιταλία σ’ έναν Έλληνα! Η Ελλάδα περνά από το Βυζάντιο στο «τίποτα». Μικρός αγάπησα την καινούργια ζωγραφική που για να την φτιάξεις έπρεπε πρώτα να καλύψεις όλα τα κενά σου!\nΘεωρώ τον εαυτό μου, όπως εχω ξαναπεί, έναν τυφλό ζωγράφο, ένα βουβό ποιητή, έναν κουφό μουσικό!\n―Ήταν για σας ο Παράδεισος η Αναγέννηση;\nΝαι, γιατί τι είναι τελικά ο Παράδεισος; Ό,τι μας λείπει!\n―Αλήθεια, θα μπορούσατε να μου πείτε, ποιοί είναι οι σημαντικότεροι άνθρωποι που συναντήσατε φτάνοντας στη Ρώμη; Εννοώ άνθρωποι που σας γοήτευσαν καλλιτεχνικά;\nΦτάνοντας στην Ιταλία με γοήτευσε η δουλειά του Μπούρι! Αργότερα γνωρίζοντάς τον καλύτερα διαπίστωσα ότι ήταν ένας γοητευτικότατος άνθρωπος και ιδιαίτερα προχωρημένος –όπως θα λέγαμε σήμερα- για την εποχή του!\nΟ Μπούρι κι ο Φοντάνα εκφράζανε τότε κάτι το ριζοσπαστικό.\n―Ήτανε για την Ιταλία ό,τι ο Τζάσπερ Τζονς για την Αμερική;\n(σκέφτεται) Για μένα –επειδή το αναφέρατε και προσπαθείτε να κάνετε κάποια σύγκριση- ο Τζάσπερ Τζονς ήταν συντηρητικός για τα δεδομένα της εποχής του... Ο Πόλλοκ ήταν ο πραγματικά ριζοσπάστης της αμερικανικής τέχνης! Αλλά για να επανέλθω στην Ιταλία και στο τι με γοήτευσε φτάνοντας, θα πρέπει να πω ότι δεν θα ξεχάσω ποτέ αυτό που μου έδωσε η μεγάλη αναγεννησιακή ζωγραφική. Ο Μαζάτσο και ο Καραβάτζο. Δύο τρομερές προσωπικότητες που περικλείουν μια σημαντική ιδεολογία που δεν σας κρύβω ότι ερχόμενος σε επαφή μαζί τους ταράχτηκα. Ανησύχησα ιδιαίτερα. Ίσως αυτό να είναι ό,τι σημαντικότερο μου έδωσε η Ιταλία.\n―Θυμηθείτε, αν είναι δυνατόν, την πρώτη σας στιγμή που βρεθήκατε σ’ ένα μεγάλο αναγεννησιακό έργο μπροστά...\nΊσως να μην είναι αυτή η πιο σημαντική στιγμή για μένα...\n―Ποιά ήταν η πιο σημαντική στιγμή για σας;\nΌταν διαπίστωσα –πηγαίνοντας καθημερινά στη σχολή και ψάχνοντας –ότι δεν υπάρχει ένας δρόμος για τη γνώση.\n―Και πώς φτάνουμε στη γνώση τελικώς;\nΓια να κατακτήσουμε τη γνώση δεν πρέπει να πηγαίνουμε πάντα από τα ίδια μονοπάτια. Αυτό είναι το μυστικό.\nΕΙΚΟΝΕΣ ΑΠΟ ΤΗΝ ΕΚΘΕΣΗ ΣΤΟ ΦΟΡΤΗΓΟ ΠΛΟΙΟ «ΙΟΝΙΟΝ» © Φωτ.: Μανώλης Μπαμπούσης, Ίδρυμα Ιωάννου Φ. Κωστοπούλου\n―Θα μπορούσατε να μου δώσετε ένα παράδειγμα;\nΣτη ζωγραφική, για να καταλάβεις τη σημασία ενός έργου πρέπει να το δεις κάτω από διαφορετικό φως κάθε φορά. Το απόγευμα ένα κάδρο λέει κάτι και το πρωί κάτι άλλο. Δεν είναι αλήθεια ότι τα κάδρα είναι πάντοτε τα ίδια. Εξαρτάται από το πώς τα βλέπεις κι εσύ! Μια ζωγραφική πάνω σ’ έναν τοίχο, είναι πολύ διαφορετική από μια ζωγραφική σε μουσαμά! Σημαίνει άλλα πράγματα. Το ίδιο συμβαίνει και με μια ζωγραφική που την βλέπεις μέσα στην εκκλησία την ώρα της λειτουργίας ή όχι. Όλα αυτά σημαίνουν πολλά πράγματα. Ο χώρος που εκτίθεται ένα έργο, γενικότερα, είναι πολύ δεμένος με τη σημασία του έργου.\n―Οτιδήποτε βρίσκεται μέσα σε μια αίθουσα τέχνης είναι τέχνη;\nΠρέπει να αντιμετωπίζεται ο χώρος έκθεσης ενός έργου τέχνης όπως αντιμετωπίζουν στο θέατρο την σκηνή...\n―Με την προηγούμενη ερώτηση μου ήθέλα να μου πείτε πόσο το περιβάλλον μπορεί να επηρεάσει ένα έργο και να το αναγάγει σε έργο τέχνης.\nΗ τέχνη φτιάχνεται από τους καλλιτέχνες κι όχι από το εκάστοτε περιβάλλον.. Χωρίς μ’ αυτό να αρνούμαι την επίδραση του περιβάλλοντος στον καλλιτέχνη και το έργο του!\n―Είστε δηλαδή ένας Οδυσσέας; Ταυτίζεστε με τον μύθο του Οδυσσέα;\nΔεν μ’ ενδιαφέρει τόσο ο Οδυσσέας, όσο η Οδύσσεια..\n―Φεύγοντας έξω, βρίσκετε παρηγοριά διαβάζοντας Όμηρο;\nΌχι τον Όμηρο.. Διάβαζα τον Τζόυς! Τον «Οδυσσέα» του Τζόυς, όχι την «Οδύσσεια» του Ομήρου..\n―Σας αρέσει το διάβασμα;\nΚάποτε διάβαζα περισσότερο.\n―Ποιός είναι ο αγαπημένος σας συγγραφέας;\nΟ Τζόυς. Και κυρίως ο «Οδυσσέας» του.\nΑν πίσω από τον Προυστ είναι ο Μπαλζάκ και πίσω από τον Κάφκα ο Ντοστογιέφσκι, τότε ο Τζόυς δεν θα μπορούσε να κάνει τίποτα άλλο από το να γράψει τον «Οδυσσέα» του. Και βέβαια δεν θέλω να σταθώ στη γλωσσική σημασία του «Οδυσσέα» του Τζούς που, στην ουσία, έδειξε όλα τα ελαττώματα της αγγλικής γλώσσας.\n―Η θεματολογία είναι που σας έλκει περισσότερο στον Τζόυς;\nΦυσικά. Υπάρχουν δύο προϋποθέσεις θεμάτων στον δυτικό πολιτισμό: του Ομήρου και του Βιργίλιου. Ο Όμηρος παρουσιάζει τον θετικό ήρωα: τον Οδυσσέα. Ο Βιργίλιος τον αρνητικό: τον Αινεία.\n―Γιατί θεωρείτε τον Αινεία αρνητικό ήρωα;\nΕίναι. Γιατί είναι ο νικημένος που δεν έχει πια σπίτι... που φεύγει από το σπίτι του. Ο Βιργίλιος είναι αυτός που προετοιμάζει το έδαφος στον Δάντη να έρθει να γράψει την «Κόλαση» που είναι το αποκορύφωμα της αρνητικότητας. Ο Οδυσσέας αντίθετα δεν θέλει ν’ ακούσει για Κόλαση.\n―Κατεβαίνει όμως στον Άδη. Έτσι δεν είναι;\nΝαι, αλλά επανέρχεται. Όλα λοιπόν τα δυτικά μυθιστορήματα έχουν αυτές τις δύο προϋποθέσεις θεμάτων.\n―Μπορείτε να μου πείτε ένα άλλο βιργιλιανό μυθιστόρημα;\nΟ «Γαλάζιος Άγγελος», το γερμανικό αυτό μυθιστόρημα, έχει όλο αρνητικούς ήρωες... Καταλήγω λοιπόν στον Τζόυς γιατί διάλεξε ένα ήρωα θετικό. Γι αυτό μ’ αρέσει. Κι αυτό επηρεάζει και τη δομή της γραφής του μ’ αποτέλεσμα να καλυτερεύσει και την αγγλική γλώσσα.\n―Σας έχει ποτέ απασχολήσει γιατί είστε με τον θετικό ήρωα κι όχι με τον αρνητικό; Λόγω ιδιοσυγκρασίας;\nΌχι. Το πρόβλημα είναι ότι εμείς γεννηθήκαμε και μεγαλώσαμε σε μια κουλτούρα ομηρική και εγώ διάλεξα να ζήσω σε μια κουλτούρα βιργιλιανή, αφού ο Δάντης είναι «παιδί» του Βιργίλιου.. Αυτή η επιλογή μου ήταν πολύ σημαντική.\nΓιατί, ενώ είχα μεγαλώσει με την ιδέα του θετικού ήρωα, έπρεπε να συνεχίσω να ζω εξοικειωμένος με μια κοινωνία που είχε μεγαλώσει με την ιδέα του αρνητικού ήρωα. Έτσι οδηγήθηκα στη σύνθεση! Αυτό ήταν το κέρδος.\n―Θα σας φανεί αφελές ίσως, αλλά πολύ θα ήθελα ν’ ακούσω από σας τι είναι απαραίτητο να διαθέτει ένας καλλιτέχνης για να κάνει τέχνη;\n(χαμογελάει). Μια γλώσσα καταρχάς... και να ξέρει τι θέλει να πει. Επίσης να έχει μια στρατηγική ιδέα του μέλλοντος! Αυτό σε κάνει να φτιάχνεις πράγματα. Λες «αυτό δεν είναι έτσι» ή «έτσι ήταν αλλά εγώ θα το ξαναφτιάξω. Θα αφαιρέσω αυτό που νομίζω ότι είναι λάθος και θα φτιάξω ένα νέο πράγμα». 'Ετσι είναι η τέχνη. Ο καλλιτέχνης είναι ένας άνθρωπος που σκέφτεται κι επειδή σκέφτεται, φτιάχνει.\n―Όλα τα υλικά είναι χρήσιμα στην τέχνη;\nΤα υλικά είναι σαν την τεχνολογία. Έχουν μια ιδεολογική προέλευση. Γι’ αυτό και δεν κάνουν όλα τα υλικά σ’ έναν καλλιτέχνη. Γι’ αυτό ένας καλλιτέχνης χρησιμοποιεί αυτό το υλικό κι όχι ένα άλλο! Η επιλογή των υλικών δίνει ξεχωριστή υπόσταση στον καλλιτέχνη.\nΓιάννης Κουνέλλης, Άτιτλο (12 άλογα), Ρώμη, 1969. © Claudio Abate, Cheim & Read and Gavin Brown's Enterprise\n―Εσείς, για παράδειγμα, γιατί χρησιμοποιείτε πέτρα, κάρβουνο ή σίδερο;\nΤο κάρβουνο μεταφέρει μια λογοτεχνική ιδέα μιας εποχής-του κάρβουνου και του σίδηρου-που εγώ δεν είμαι σίγουρος αν τα έζησα ή έχω απλώς ακούσει γι αυτήν! Το κάρβουνο και το σίδερο έχουν ένα μακρύ παρελθόν που εγώ, χρησιμοποιώντας το σήμερα για να φτιάξω τη στρατηγική μου ιδέα για το μέλλον, εξασφαλίζω στο μέλλον ένα παρελθόν!\n―Δηλαδή ο καλλιτέχνης είναι κάποιος που, επιλέγοντας συγκεκριμένα υλικά δίνει στη στρατηγική ιδέα του μέλλοντος που έχει στο μυαλό του, ένα παρελθόν συγκεκριμένο;\nΚανείς δεν ξέρει να πει με ακρίβεια τι πράγμα είναι ο καλλιτέχνης. Μπορούμε μόνο να μιλήσουμε για τη γλώσσα του καλλιτέχνη.\n―Ποιά είναι η δική σας σχέση με το παρελθόν;\nΑπ’ αυτό αντλώ τη ζωτική μου δύναμη. Χάριν αυτού ζω!\n―Γιατί όταν σας ρωτάνε «τι είστε;» απαντάτε ζωγράφος; Ο ζωγράφος δεν είναι και ποιητής;\n(χαμογελάει) Θεωρώ τον εαυτό μου, όπως εχω ξαναπεί, έναν τυφλό ζωγράφο, ένα βουβό ποιητή, έναν κουφό μουσικό!\n―Έχετε απαντήσει στο ερώτημα «τι είναι αυτό» που σας έκανε να πάρετε αυτόν τον δρόμο κι όχι έναν άλλο δρόμο στη ζωή;\nΠοιός μπορεί να ξέρει τι είναι αυτό που κάνει όλες τις αδυναμίες μας στο τέλος να γίνονται βάρος ασήκωτο και να μας καθορίζουν προς τα πού πάμε...Νομίζω, ότι χωρίς να το θέλουμε, η μια αδυναμία μας πάει και κάθεται πάνω στην άλλη κι αντί να τραβήξεις τον ένα δρόμο τραβάς έναν άλλο! Πολλές φορές έχω πιάσει τον εαυτό μου να αναρωτιέται: «Γιατί τραβάμε έναν δρόμο κι όχι κάποιον άλλον; Τι είναι αυτό που μας οδηγεί να επιλέξουμε έναν δρόμο μπροστά σε χίλιους δρόμους;»\n―Έχετε πιάσει ποτέ τον εαυτό σας να απαντάει σε αυτές τις ερωτήσεις;\nΝομίζω ότι, τελικώς, το ένστικτο μας οδηγεί. Δεν ξέρω τι άλλο να πω.\n―Πώς καταλήγετε στο ένστικτο;\nΟ Πωλ Κλέε έλεγε ότι το 70% ενός καλλιτέχνη είναι το ένστικτο... Ε, λοιπόν συμφωνώ μαζί του. Κι εγώ αυτό νομίζω.. Ο καλλιτέχνης τελικώς πάει στα τυφλά.\n―Είναι τυφλός δηλαδή;\nΝαι. Ο καλλιτέχνης είναι ένας τυφλός που κάποια στιγμή είδε πολύ καθαρά κι έντονα... Θα έλεγα εκτυφλωτικά. Αμέσως μετά τυφλώθηκε, κουφάθηκε, βουβάθηκε κι άρχισε να δημιουργεί. Γι’ αυτό και δημιουργεί μ’ ένα δικό του γλωσσικό κώδικα. Γιατί δεν βλέπει πια. Σίγουρα όμως κάποτε είδε.\n―Και τι φτιάχνει πια;\nΦτιάχνει αυτό που είδε καθαρά.. Αν μετά τη λάμψη συνέχιζε να βλέπει, ν’ ακούει, να μιλάει, θα ήταν ένας νατουραλιστής. Εφόσον δεν είναι, σημαίνει ότι δεν βλέπει, δεν ακούει, ούτε μιλάει πια.\nΟ καλλιτέχνης είναι ένας τυφλός που κάποια στιγμή είδε πολύ καθαρά κι έντονα... Θα έλεγα εκτυφλωτικά. Αμέσως μετά τυφλώθηκε, κουφάθηκε, βουβάθηκε κι άρχισε να δημιουργεί. Γι' αυτό και δημιουργεί μ' ένα δικό του γλωσσικό κώδικα. Γιατί δεν βλέπει πια. Σίγουρα όμως κάποτε είδε.\n―Θυμάστε αυτή τη στιγμή της τύφλωσης σας;\nΌχι. Λειτουργώντας με το ένστικτο, ανακαλύπτεις πολύ αργότερα αυτό που συνέβη. Την τύφλωσή σου. Ποτέ δεν αισθάνεσαι την τύφλωση σου τη στιγμή της τύφλωσης!\n―Πολλοί είναι αυτοί πο υποστηρίζουν ότι το ένστικτο δεν είναι παρά η συσσωρευμένη γνώση..\nΌχι, όχι. Δεν θα συμφωνήσω μαζί τους. Το ένστικτο δεν είναι γνώση. Είναι αυτό που λέμε «έμφυτο»! Γεννιόμαστε με ένστικτο! Γι’ αυτό και κάποιος μπορεί να έχει ένστικτο και μην είναι ούτε καν έξυπνος! Ή μάλλον να έχει μια δική του εξυπνάδα η οποία δεν συμφέρει... και να στερείται της εξυπνάδας που συμφέρει να έχει!\n―Θα μου πείτε τώρα πως μου ήρθε, αλλά θέλω να σας ρωτήσω. Ο λαός λέει «όπου γης και πατρίς!» Συμφωνείτε;\nΗ εθνικότητα της γης δεν είναι σημαντική. Η ιδέα είναι σημαντική. Δεν φτάνει, με άλλα λόγια, να πεις ότι έρχομαι από ένα συγκεκριμένο γεωγραφικό χώρο για να πείσεις τον άλλο ότι είσαι διαφορετικός. Για να πείσεις για τη σημασία που κουβαλάς, πρέπει να δείξεις την ταυτότητα σου, που δεν είναι άλλη από τις αξίες σου! Αν είσαι Έλληνας που πηγαίνεις στην Ιταλία και φέρνεις μαζί σου και τις αξίες σου, τις ιδέες σου, τότε αυτομάτως γίνεσαι η γέφυρα μεταξύ Ελλάδας και Ιταλίας.. Το πρόβλημα της Ελλάδας ήταν πάντα οι γέφυρες..\n―Παρεπιπτόντως, ο Τσαρούχης υπήρξε γέφυρα ποτέ;\nΟ Τσαρούχης ήταν πραγματικός. Έκανε αλεξανδρινή ζωγραφική. Ο Τσαρούχης είναι ό,τι ο Καβάφης στην ποίηση. Η γέφυρα των Νεοελλήνων με τους αρχαίους Έλληνες.\n―Ο Χατζηκυριάκος-Γκίκας; Τι είναι κατά τη γνώμη σας;\nΤίποτα... Ήταν ένας που ήθελε να είναι ένας άλλος..\n―Κι ο Παρθένης;\n(χαμογελάει). Έχει τα ελαττώματα της αστικής τάξης. Είναι φιλογερμανική ή φιλοβρετανική, αλλά παραμένει βαλκανική! Ο Παρθένης δεν είναι Ευρωπαίος ζωγράφος που έχει ρίζα ελληνική. Είναι Έλληνας με γερμανική ρίζα. Και μάλιστα αποκτημένη!\nΟ καλύτερος όλων. Αυτός πραγματικά υπήρξε Ευρωπαίος ζωγράφος.\n―Πάντως πρέπει να παραδεχτείτε ότι υπάρχει μια μπερδεμένη εντύπωση για την ελληνικότητα της τέχνης..\nΓια μένα η ελληνική ταυτότητα είναι ο Παρθενώνας. Με τις αξίες του...\n―Πέστε μου έναν σύγχρονο Έλληνα καλλιτέχνη που ανταποκρίνεται σ’ αυτή την ταυτότητα της Ελλάδας που αντιπροσωπεύει ο Παρθενώνας.\n―Η ελληνική σύγχρονη λαϊκή μουσική;\nΔεν θέλω να πω ότι δεν έχει κάποια αξία. Αλλά ο συναισθηματισμός χωρίς όρια δεν έχει σχέση με την Ελλάδα. Οι Έλληνες ανακάλυψαν την έννοια της συμμετρίας και της αρμονίας. Πώς έιναι δυνατόν να αρκούνται στη μικρότητα του συναισθηματισμού;\n―Έχετε ποτέ σκεφτεί πως ίσως να μην υπάρχει καμιά σχέση ανάμεσα στους Αρχαίους και τους Νεοέλληνες;\nΕγώ νομίζω ότι είναι ίδιοι..\n―Από πού πηγάζει αυτή σας η βεβαιότητα;\n(γέλια). Γεννηθήκαμε μιλώντας την ίδια γλώσσα.. Απλώς πρόκειται για Έλληνές σε κατάπτωση.\n―Υπάρχει τρόπος αυτός ο λαός να ακμάσει εκ νέου;\nΤο πρόβλημα όλων των Ελλήνων είναι να ξαναζήσουν την ιδέα της τραγωδίας. Για να το πετύχουμε αυτό πρέπει να σκοτώσουμε το δράμα.. Το να ξανακερδίσεις τον χώρο της ταυτότητας σου δεν είναι εύκολο... Είναι πιο εύκολο να γράφεις και να πουλάς τον δράμα σου παρά να γράφεις μια τραγωδία! Οι Έλληνες έχουν φτάσει σήμερα στο σημείο να μην καταλαβαίνουν ούτε τις τραγωδίες που γράφουν οι άλλοι... Δυστυχώς...\n―Τι θα λέγατε σήμερα σ’ έναν Νεοέλληνα; Θα του συνιστούσατε να φύγει, αν θέλει να ξαναβρεί την ταυτότητα του; Να κάνει δηλαδή αυτό που κάνατε κι εσείς;\nΌχι. Θα του έλεγα να μείνει στην Ελλάδα και να κάνει οτιδήποτε. Εγώ, δυστυχώς, δεν μπορώ να ξαναγυρίσω. Το να δίνει όμως κανείς την ζωή του στον τόπο του είναι η αρχή της κουλτούρας.\n―Πλησιάζουμε τον Θεό ή αναγκάζουμε τον Θεό να μας πλησιάσει;\nΠλησιάζουμε τον Θεό νομίζω.\n―Ο Θεός διαμένει στα όρια της φαντασίας;\nΈφτασα πολλές φορές στα όρια της φαντασίας αλλά δεν τον είδα... (γέλια)\n―Ο Θεός επινόησε τους ανθρώπους, ή οι άνθρωποι τον Θεό;\nΜάλλον οι άνθρωποι... εσείς τι λέτε;\n―Γιατί οι άνθρωποι έχουν ανάγκη την ύπαρξη των θεών;\nΟι άνθρωποι έχουν ανάγκη να τους υπαγορεύσει κάποιος τι είναι «καλό» και τι είναι «κακό». Είναι νομικό κυρίως το πρόβλημα. Ίσως οι πρώτοι νόμοι να τέθηκαν από πάνω...Γι’ αυτό, το πρόβλημα του να κοιτάμε προς τα πάνω ζητώντας βοήθεια ήταν πάντοτε νομικό. Άλλο αν η λύση των προβλημάτων είναι μπροστά μας ή μέσα μας... Εμείς κοιτάμε πάνω.\nΤο artwork του περιοδικού 01 για την συνέντευξη, ήταν το όνομα του Κουνέλλη από συνδετήρες, φτιαγμένο από τον Γιάννη Καρλόπουλο


Snake skin μεταλλικές γόβες - Issue\nSnake skin γόβες με μεταλλική απόχρωση και λεπτό τακούνι. Μυτερό τελείωμα. Ύψος τακουνιού 11 εκ. Κανονική εφαρμογή.\nBasic suede εσπαντρίγιες - Κόκκινο\nFlatform με φάσες χιαστί και κοχύλια - Κάμελ\nΦλατ μποτάκια με σειρά από ζώνες και μικρά τρούκς - Μαύρο


Τα Κινεζικά Παίρνουν τη Θέση Των Αγγλικών ως Παγκόσμια Γλώσσα!\nΗ Κινέζικη γλώσσα, είναι μία γλώσσα την οποία μιλούν περίπου το 1/5 του παγκόσμιου πληθυσμού. Αποτελείται από πολλές διαλέκτους οι οποίες έχουν σημαντικές διαφορές η μία από την άλλη.\nΌσοι μαθαίνουν τα Μάνταριν δυσκολεύονται στην προφορά.\nΗ προφορά που χρησιμοποιείται στη Σύγχρονη Κινέζικη Γλώσσα είναι γνωστή ως 汉语拼音 Hànyǔ Pīnyīn


Ρηγίλλης 18: Ο Μητσοτάκης ζητά Εξεταστική για το Noor1. Αρνείται φοβούμενος ο Τσίπρας\nΟ Μητσοτάκης ζητά Εξεταστική για το Noor1. Αρνείται φοβούμενος ο Τσίπρας\nΤην σύσταση εξεταστικής επιτροπής για την υπόθεση του Noor 1 ζήτησε ο Κυριάκος Μητσοτάκης κατά την δευτερολογία του στη Βουλή. Δεν είναι φυσιολογικό ένας υπουργός να συνομιλεί 12 φορές με έναν ισοβίτη, «δεν συμβαίνει στις δημοκρατικές χώρες», είπε χαρακτηριστικά ο αρχηγός της αξιωματικής αντιπολίτευσης.\nΑπαντώντας, ο πρωθυπουργός χαρακτήρισε «άσκοπο» να γίνει εξεταστική για το θέμα, ενώ η υπόθεση ερευνάται ακόμα από την ελληνική δικαιοσύνη». Ο υπουργός συνομίλησε με έναν ισοβίτη που του ζήτησε βοήθεια για να δώσει στο φως μία «σκοτεινή υπόθεση», εξήγησε ο πρωθυπουργός προκαλώντας τον πρόεδρο της Νέας Δημοκρατίας να απευθυνθεί στη Δικαιοσύνη αν διαθέτει περισσότερα στοιχεία.\nΛίγο πριν ο Αλέξης Τσίπρας παράσχει κάλυψη στον υπουργό Άμυνας, ο Κυριάκος Μητσοτάκης αναρωτιόταν εάν ο πρωθυπουργός γνώριζε για την επικοινωνία Γιαννουσάκη – Καμμένου.\n«Ή το γνωρίζατε οπότε έχουμε ανάμειξη σε επίπεδο πρωθυπουργού σε μία υπόθεση άκρως προβληματική ή δεν το γνωρίζατε οπότε ο κ. Καμμένος έχει αυτονομηθεί πλήρως και κακώς απολαμβάνει της εμπιστοσύνης σας», παρατηρούσε καθώς, όπως υπενθύμισε, δεν επιτρέπεται η εκτελεστική εξουσία να παρεμβαίνει σε ανοικτή δικαστική έρευνα.\nΕτικέτες Εξεταστική Επιτροπή, Noor1


Εκλογές 2000 και Internet: το τέλος της αρχής\nτου ΓΙΩΡΓΟΥ ΕΠΙΤΗΔΕΙΟΥ, προέδρου της Ελληνικής Ένωσης Επαγγελματιών Internet, 20/3/00\nΣχεδόν όλα τα στρατευμένα sites δημιουργήθηκαν την τελευταία στιγμή και με μισή καρδιά από ανθρώπους οι οποίοι αγνοούν τις ιδιαιτερότητες του web και τοποθετούν μέσα σε αυτά ό,τι βρουν, ελπίζοντας πως θα βρεθεί κάποιος να το διαβάσει.\nΟι εκλογές της 9ης Απριλίου θα μείνουν χαραγμένες στη μνήμη των ανθρώπων του Internet ως η όμορφη άνοιξη της εύκολης δουλειάς και των πολλών χρημάτων. Εκατοντάδες αγχωμένοι υποψήφιοι δαπανούν καθημερινά σημαντικά ποσά, ελπίζοντας πως οι 400.000 Έλληνες χρήστες του δικτύου όχι μόνο θα τους ψηφίσουν, αλλά και θα επηρεάσουν θετικά γι' αυτούς το υπόλοιπο εκλογικό σώμα (Στο Internet θα βρει κανείς τους νέους, τους μορφωμένους και τους οικονομικά πιο ισχυρούς. Δηλαδή τους opinion leaders της κοινωνίας μας.)\nΕίναι απίθανο όμως πως κάποιος υποψήφιος θα ωφεληθεί σημαντικά από το δίκτυο. Σχεδόν όλα τα στρατευμένα sites δημιουργήθηκαν την τελευταία στιγμή και με μισή καρδιά από ανθρώπους οι οποίοι αγνοούν τις ιδιαιτερότητες του web και τοποθετούν μέσα σε αυτά ό,τι βρουν, ελπίζοντας πως θα βρεθεί κάποιος να το διαβάσει. Οι χρήστες όμως δεν είναι τόσο αφελείς και δεν ασχολούνται με sites τα οποία δεν περιέχουν κάτι χρήσιμο ή ουσιαστικό.\nΕπίσης, δεν έχουμε δει ακόμη ούτε ένα site με προτάσεις του υποψηφίου ειδικά για το Internet (νομοθεσία, κόστος χρήσης κ.λπ.). Φαίνεται πως κανείς δεν σκέφθηκε το αυτονόητο. Ότι, δηλαδή, το Internet είναι το μόνο θέμα το οποίο θα είχε εγγυημένη απήχηση στο σύνολο των 400 χιλιάδων χρηστών του δικτύου. Οι άνθρωποι αυτοί μπορεί να έχουν διαφορετικές ιδέες, ιδιαίτερες προτιμήσεις ή ξεχωριστά συμφέροντα, αλλά είναι βέβαιο πως όλοι τους ασχολούνται με το Internet και τους ενδιαφέρει σοβαρά το παρόν και το μέλλον του.\nΠαρόλ' αυτά, θα ήταν πρόωρο να υποστηρίξει κανείς πως η προσπάθεια που αντιπροσωπεύουν όλα αυτά τα sites θα πάει χαμένη. Είναι αλήθεια πως η επίδρασή τους στους ψηφοφόρους δεν θα είναι μεγάλη. Ωστόσο, η επιρροή τους στους υποψηφίους και τους αυριανούς βουλευτές μπορεί να αποδειχθεί καταλυτική. Πολλοί από αυτούς θεωρούν τη δημιουργία των σελίδων τους στο web ως μια σημαντική επένδυση, την οποία θα θελήσουν να διατηρήσουν ενεργή και μετά τις εκλογές. Αν πιστέψουν πραγματικά στο δίκτυο και μετατρέψουν τα web sites τους σε χώρους διαρκούς επικοινωνίας με το κοινό και προβολής του έργου και της σκέψης τους, θα προσφέρουν μια μεγάλη υπηρεσία στον εαυτό τους, στη δημοκρατία και στο Internet.\nΣτον εαυτό τους διότι θα δημιουργήσουν έναν ισχυρό πυρήνα ενημερωμένων οπαδών ο οποίος θα τους φανεί αφάνταστα χρήσιμος στο μέλλον, στη δημοκρατία διότι θα ενισχύσουν την επικοινωνία του πολίτη με τους εκλεγμένους (ή υποψήφιους) αντιπροσώπους του, και στο Internet διότι το τέλος αυτής της προεκλογικής εκστρατείας δεν θα σημάνει το τέλος του εκλογικού Internet, αλλά την αρχή μιας ισχυρής, υγιούς και διαχρονικής πολιτικοποίησης του δικτύου.


Προτεινόμενο για τα φετινά Βραβεία Public το βιβλίο του Παναγιώτη Ηλιόπουλου από την Αρκαδία - Kalimera Arkadia\nΠροτεινόμενο για τα φετινά Βραβεία Public το βιβλίο του Παναγιώτη Ηλιόπουλου από την Αρκαδία\nΤρίτη, 17 Μαϊος 2022 18:56\nΤο βιβλίο του Παναγιώτη Ι. Ηλιόπουλου "Η Ηθική του Επιχειρείν ως Εφαρμοσμένη Ηθική" είναι ένα από τα προτεινόμενα, στην κατηγορία "Ελληνικό Non-Fiction" [για δοκίμιο, έρευνα, βιογραφία, κτλ], για τα φετινά Βραβεία Βιβλίου Public. Τα Βραβεία Βιβλίου Public απονέμονται ύστερα από ψηφοφορία του αναγνωστικού κοινού. Μπορείτε να ψηφίσετε το εν λόγω βιβλίο του Αρκά φιλοσόφου στον παρακάτω σύνδεσμο: https://www.publicbookawards.gr\nΟ Παναγιώτης Ι. Ηλιόπουλος είναι Διδάκτωρ Φιλοσοφίας του Εθνικού & Καποδιστριακού Πανεπιστημίου Αθηνών και μεταδιδακτορικός ερευνητής στο Πανεπιστήμιο της Μαδρίτης. Διδάσκει στο Τμήμα Φιλοσοφίας του Πανεπιστημίου Ιωαννίνων με γνωστικό αντικείμενο «Ιστορία της Φιλοσοφίας». Έχει διδάξει σε έναν μεγάλο αριθμό ελληνικών και ξένων πανεπιστημίων (New York University, University College of Cork, Eastern Connecticut State University, Bogazici University, University of Perugia, Πανεπιστήμιο Αθηνών, Αριστοτέλειο Πανεπιστήμιο Θεσσαλονίκης κ.ά). Το 2019 βραβεύτηκε με το μετάλλιο Orlyk για την προσφορά του στη διεθνή φιλοσοφική έρευνα από το National Dragomanov University του Κιέβου. To 2021 έλαβε το Βραβείο της Ακαδημίας Αθηνών, της Τάξεως των Ηθικών και Πολιτικών Επιστημών (βραβείο Παναγιώτου Π. Οικονόμου), για την εκπόνηση πρωτότυπης επιστημονικής μελέτης με θέμα: «Μεταφυσικά προβλήματα της Αρχαίας Ελληνικής Φιλοσοφίας». Είναι υποψήφιος για το Βραβείο Εξαίρετης Διδασκαλίας, για το ακαδημαϊκό έτος 2020-2021, ως διδάσκων στη Σχολή Ανθρωπιστικών και Κοινωνικών Επιστημών του Ανοικτού Πανεπιστημίου Κύπρου. Είναι συγγραφέας πέντε επιστημονικών μονογραφιών, επιμελητής τριών συλλογικών τόμων και μεταφραστής ενός τόμου δοκιμίων για την αρχαία φιλοσοφία. Είναι κριτής και μέλος της εκδοτικής επιτροπής των αμερικανικών περιοδικών «International Journal for Decision Ethics», «Philosophy Study», «Journal of Research on Contemporary Society», κ.ά., και κριτής σε άλλες διεθνείς επιστημονικές εκδόσεις [ανάμεσα σε αυτές στην Taylor & Francis, Routledge]. Τα ερευνητικά του ενδιαφέροντα στρέφονται στην αρχαία ελληνική και ρωμαϊκή φιλοσοφία, στη συγκριτική φιλοσοφία, στην ιστορία της φιλοσοφίας, στην ηθική και πολιτική φιλοσοφία, και στη φιλοσοφία της παιδείας.


Διαβάσαμε το βιβλίο «Πράκτορες του πλανήτη- Η απαγωγή της Δ.»\nΜετά την επιτυχία όλων των προηγούμενων βιβλίων της σειράς Πράκτορες του πλανήτη, η Ελένη Ανδρεάδη ζητάει από τους μικρούς αναγνώστες να βοηθήσουν στην απαγωγή της Δ. Ποια είναι η Δ.; Μα φυσικά η Διοικητής Δ. της Περιβαλλοντοπόλ και σαν να μην έφτανε αυτό, σε 24 ώρες ένα γιγάντιο διαστημικό τέρας θα πνίξει τον πλανήτη!\nΜια συναρπαστική περιπέτεια γεμάτη σασπένς κρατάει σε εγρήγορση τους μικρούς αναγνώστες. Όπως και στα υπόλοιπα βιβλία έτσι και σε αυτό η τεχνολογία βοηθάει στο να κρατήσει αμείωτο το ενδιαφέρον των παιδιών. Έτσι, μέσω κρυμμένων ηλεκτρονικών κωδικών τα οποία μπορούν να τα διαβάσουν με την βοήθεια smartphone ή tablet, μπορούν να βρουν πρακτορικά στοιχεία αλλά και να αποκτήσουν την δική τους πρακτορική ταυτότητα στο www.planetagents.org/el/qrcodes4.\nH Ελένη Ανδρεάδη στόχο έχει να ευαισθητοποιήσει τα παιδιά σε σχέση με το περιβάλλον που κινδυνεύει. Φυσικά και το καταφέρνει μέσα από τα διασκεδαστικά της κείμενα αλλά και την μοντέρνα εικονογράφηση που θυμίζει ταινία ηρώων. Αν έχεις παιδάκι που είναι άνω των 8 ετών μην διστάσεις να του χαρίσεις το συγκεκριμένο βιβλίο.\nΜπορείς να το βρεις ηλεκτρονικά εδώ, όπως και όλα τα προηγούμενα της σειράς.\nΕυχαριστούμε εκδόσεις Μεταίχμιο για την όμορφη βιβλιοπρόταση!\nΕτικέτεςπρακτορες του πλανητη • πρακτορες του πλανητη η απαγωγη της Δ • βιβλία για παιδιά • εκδοσεις μεταιχμιο\n1 comment on “Διαβάσαμε το βιβλίο «Πράκτορες του πλανήτη- Η απαγωγή της Δ.»”\nΠαράθεμα: Γιατί σβήσαμε το γράμμα Β, εκδόσεις Μεταίχμιο.


Καταχωρήθηκε από asterix13darthvader Νοέμβριος 04, 2018 22 0Προσθήκη\nΕίναι η έκδοση από προσφορά εφημερίδας, το κανονικό βιβλίο είναι ένας τόμος, περιορισμένης διαθεσιμότητας και 20€+ σε τιμή. Μοναδικό πρόβλημα, 4 σκισμένα σημεία σε φύλλα στο περιθώριο στον πρώτο τόμο που δεν επηρεάζουν την ανάγνωση, (υπάρχουν αναλυτικές φωτογραφίες).\nΑθήνα χέρι με χέρι, επαρχία απλό δέμα ελτα, όχι αντικαταβολή.\nΑν δε σας απαντήσω σύντομα, επειδή η πλατφόρμα κολλάει κάποιες φορές, στείλτε μου μήνυμα στο eliaseko41@yahoo.com.\n"Ο πόλεμος των στρατηγών" αποτελεί μια κοινωνιολογική ιστορία της στρατιωτικής διοίκησης. Δείχνει πως οι φιλοδοξίες και οι προσωπικότητες των αντρών στην κορυφή επηρεάζουν την πορεία ενός πολέμου και τις ζωές των κοινών θνητών στο μέτωπο\nΣΤΗΝ ΑΚΡΟΝΑΥΠΛΙΑ (τη Μεταξική Περίοδο) - Γεράσιμος Αντωνάτος [Άκοπο, 1966]\nSammy and kite Pre junior\nTIGANA (Α+Β ΤΟΜΟΙ)\nΥπάρχουν 23685 καταχωρήσεις και 0 αξιολογήσεις.


Μαρία Κωνσταντάκη: «Αν πήγαινα στο Survivor θα με σιχαινόταν όλη η Ελλάδα»| Fay's book\nΣυνέντευξη στην εκπομπή «Mega Καλημέρα» παραχώρησε η Μαρία Κωνσταντάκη και μίλησε για όλα! Η ταλαντούχα ηθοποιός αναφέρθηκε στην απόφασή της να μην αποκτήσει το δικό της παιδί, στο κίνημα #Metoo που τάραξε το πανελλήνιο, ενώ παραδέχτηκε ότι ενώ έχει δεχτεί πρόταση για το Survivor, αν πήγαινε θα τη συχαινόταν ολόκληρη η Ελλάδα.\nΓια την απόφαση να μην κάνει δικό της παιδί και το ενδεχόμενο της υιοθεσίας: «Δεν είναι στα πλάνα μου ένα παιδί. Θεωρώ ότι είμαι σε μία ηλικία που δεν έχω βιολογικά πολλά χρόνια μπροστά μου, οπότε θεωρώ ότι αν είχα μια τέτοια ανάγκη θα την είχα καλύψει. Δεν ξέρω αν το σώμα μου είναι σε καλή κατάσταση για να κυοφορήσω. Η υιοθεσία θα μπορούσε να είναι στα πλάνα μου, αν έβρισκα έναν άνθρωπο ο οποίος θα ήταν και αυτός υπέρ της υιοθεσίας».\nΓια το κίνημα #Metoo που μας έχει απασχολήσει πολύ τους τελευταίους μήνες: «Τελικά, είχα την τύχη να μην δουλέψω με ανθρώπους που κατηγορούνται, όμως εκείνη την εποχή ήταν ατυχία να μην δουλεύεις μαζί τους γιατί ήταν η αφρόκρεμα. Θα υπάρξει ένα όφελος από όλο αυτό, γιατί θα λειτουργήσει αποτρεπτικά. Σίγουρα πολλοί θα θορυβήθηκαν όταν έσκασαν αυτά τα περιστατικά και σκέφτηκαν “λες να είμαι ο επόμενος;” οπότε θεωρώ ότι ίσως από εδώ και μέρα θα περιοριστεί αυτό το φαινόμενο.\nΕίχα ακούσει περιστατικά μιας κακοποιητικής σε ψυχολογικό επίπεδο συμπεριφοράς, όχι για πράξεις ποινικά διώξιμες. Υπήρχε φήμη ότι κάποιοι άνθρωποι ήταν δύσκολοι και κακοποιητικοί. Όλα αυτά τα χρόνια που δουλεύω, υπήρξε ένα μεμονωμένο περιστατικό με σκηνοθέτη που είχε εμμονή με συγκεκριμένο ηθοποιό και έφερνε σε αμηχανία όλο το θίασο. Ωστόσο, ο θιασάρχης μίλησε στον σκηνοθέτη και τελικά το θέμα λύθηκε».\nΓια τις προτάσεις που έχει δεχτεί από shows και realities: «Βγάζω το καπέλο στους ανθρώπους που πάνε στα show είναι πολύ ταλαντούχοι όλοι. Είναι πολύ δύσκολο να βγεις live να τραγουδήσεις και από κάτω να υπάρχει κριτική επιτροπή, κόσμος, ανταγωνισμός… Μου φαίνεται αδιανόητα στρεσογόνα κατάσταση και δεν έχω και δυνατότητες. Από όλα αυτά show δεν υπάρχει τίποτα που να μπορώ να κάνω. Έχω δεχθεί πρόταση και για το Survivor, αλλά μου φαίνεται πολύ σκληρό. Πιστεύω ότι θα γινόμουν πολύ αντιπαθής γιατί όταν πιέζομαι γίνομαι πολύ σκύλα. Μπορώ να γίνω τέρας και θα με σιχαινόταν όλη η Ελλάδα».\nsurvivorμαρία κωνσταντάκηΜαρια Κωνσταντάκη Survivorμαρία κωνσταντάκη συνέντευξη


Η αντιπολίτευση του Δήμου Αυλώνος καταγγέλει το Δήμαρχο για καιροσκοπισμό | Eviaportal.gr - Αυλωνάρι\n3/2/2010 - Τελευταία ενημέρωση στις 3/2/2010 1:42:56 μμ\nΟ Συνδυασμός "Ενότητα - Όραμα - Δημιουργία" του Δήμου Αυλώνος εκφράζει την κάθετη αντίθεσή του στη συνένωση των Δήμων Ταμυνέων Αυλώνος - Κονιστρών - Δυστίων - Κύμης, ενώ καταγγέλει τον Δημήτρη Κατσούλη ότι απέκρυψε ομόφωνη απόφαση του Δημοτικού Συμβουλίου αντίθετη με την τοποθέτησή του στο συνέδριο της ΤΕΔΚΕ. Με ανακοίνωσή του ο Συνδυασμός αναφέρει τα παρακάτω:\nΗ αντιδημοκρατική νοοτροπία και συμπεριφορά, αλλά και ο καιροσκοπισμός του Δήμαρχου Αυλώνος Δημήτρη Κατσούλη, αποδείχτηκε ακόμα μία φορά, με την τοποθέτηση του, υπέρ ενός εκτρωματικού ενιαίου Δήμου από Αλιβέρι μέχρι την Κύμη.\nΗ συμπεριφορά είναι αντιδημοκρατική, γιατί έρχεται σε αντίθεση με την εκφρασμένη και ομόφωνη άποψη του Δημοτικού Συμβουλίου του Δήμου Αυλώνος, που ελήφθη μάλιστα μετά από δική του εισήγηση!!!!.\nΗ νοοτροπία του παλαιοκομματισμού που τον διακρίνει αποδεικνύεται από το γεγονός ότι στη τοποθέτηση του στη συνέλευση της ΤΕΔΚΕ απέκρυψε πλήρως την ομόφωνη απόφαση του Δημοτικού Συμβουλίου και περιορίσθηκε να εκφέρει την δική του άποψη και γνώμη.\nΟ καιροσκοπισμός αποδεικνύεται από την συχνή εναλλαγή των απόψεων του κ. Κατσούλη:\nΞεκίνησε να υποστηρίζει τον μεγάλο Δήμο που ταυτίζεται με την επαρχία Καρυστίας. Οπισθοχώρησε στη συνένωση του Δήμου Αυλώνος με τον Δήμο Δυστίων. Προχώρησε στην συνένωση των Δήμων Αυλώνος, Δυστίων, Ταμυνέων. Καταλήγει στην διατύπωση άποψης για ενιαίο Δήμο από Κύμη μέχρι Αλιβέρι. Και πάντα ως «ειδικός» της Τοπικής Αυτοδιοίκησης και χωρίς να εξηγεί την αλλαγή της στάσης του.\nΠραγματικά δεν μπορεί κανείς να παρακολουθήσει τέτοια αμετροέπεια.\nΕμείς γνωρίζουμε ότι ο Δήμαρχος δεσμεύεται από την απόφαση του Δημοτικού Συμβουλίου του. Πιστεύουμε ακόμα ότι οι Δήμαρχοι πρέπει να έχουν ένα πρόσωπο και να μην είναι ανεμοδούρες.\nΕάν υπάρχουν λόγοι που νόμιζε πως έπρεπε να αλλάξει η απόφαση του Δημοτικού Συμβουλίου έπρεπε να φέρει το θέμα για συζήτηση στο Δημοτικό Συμβούλιο ή έστω να συγκαλέσει Λαϊκή Συνέλευση, αντί να συμπεριφέρεται ως δικτατορίσκος λατινοαμερικανικής μπανανίας. Αλλά τις Λαϊκές Συνελεύσεις ο κ. Κατσούλης τις κάνει μόνο όταν έχει εξασφαλίσει στο ακροατήριο τους ανάλογους κλακαδόρους και μόνο τότε. Που πήγαν άραγε κάτι μεγαλόστομες διακηρύξεις περί «δημόσιας διαβούλευσης»;\nΠέραν από όσα έχουν λεχτεί για τον γιγάντιο αυτό Δήμο, εμείς ως συνδυασμός θέλομε να θίξουμε στη σχετική συζήτηση και το θέμα των εκλογικών δαπανών.\nΠως αλήθεια θα αντιμετωπιστούν οι προεκλογικές δαπάνες σε μία τόσο μεγάλη εκλογική περιφέρεια;\nΠοιος θα τολμήσει να εκτεθεί όταν θα έχει να αντιμετωπίσει τόσα τεράστια έξοδα και μάλιστα μετά την κατάργηση του 42% θα είναι διπλά αφού η εκλογική διαδικασία θα εκτείνεται σίγουρα σε δύο Κυριακές;\nΕίναι λογικό να σκεφτεί κανείς ότι μόνο πρόσωπα που θα ενισχύονται από κόμματα θα μπορούν να ανταπεξέλθουν στις δαπάνες αυτές. Και τότε η Τοπική Αυτοδιοίκηση θα μετατραπεί σε Κομματική Υποδιοίκηση.\nΑκόμα χειρότερα, θα υπάρχει ο κίνδυνος οργανωμένα συμφέροντα να αναλαμβάνουν την εκλογική δαπάνη, οπότε η Τοπική Αυτοδιοίκηση θα υποδουλωθεί στους οικονομικά ισχυρούς.\nΜια τέτοια Τοπική Αυτοδιοίκηση «οραματίζεται» λοιπόν ο Κ. Κατσούλης. Αυτά του είπαν τα κομματικά του αφεντικά και αυτά αναμασάει. Ποιος ξέρει ίσως αύριο μετά τον «δήμο Βόρειας Καρυστίας» ανακαλύψει το «Δήμο Ανατολικής Στερεάς» ή ακόμα καλύτερα «το Δήμο Νοτίων Βαλκανίων», ποτέ δε ξέρει κανείς τι του ξημερώνει…..\nΕίμαστε σίγουροι ότι ο λαός της περιοχής μας με τη δυναμική στάση του θα βάλει σύντομα τέλος στα καταστροφικά αυτά σενάρια.


Θα «κοχλάζει» το ΣΕΦ! - Redaroume.gr\nΑρχική/ΜΠΑΣΚΕΤ/Θα «κοχλάζει» το ΣΕΦ!\nΤο sold out για την αυριανή αναμέτρηση με την Ρεάλ Μαδρίτης ανακοίνωσε το απομεσήμερο της Πέμπτης η ΚΑΕ Ολυμπιακός.\nΣτους ρυθμούς της αυριανής πολύ σπουδαίας αναμέτρησης με την Ρεάλ Μαδρίτης για την 28η αγωνιστική της Ευρωλίγκα ζουν κι αναπνέουν οι οπαδοί του Ολυμπιακού!\nΗ εμπορικότητα του αντιπάλου, σε συνδυασμό με την εξασφάλιση του πλεονεκτήματος έδρας ενόψει της προημιτελικής φάσης της Ευρωλίγκα έχουν εκτοξεύσει στα ύψη το ενθουσιασμό των πιστών φίλων των πρωταθλητών Ελλάδας, οι οποίοι εξαφάνισαν τα εισιτήρια της αναμέτρησης της Παρασκευής κόντρα στους «Μερένχες»\nΟ κόσμος θα στηρίξει με όλες του τις δυνάμεις την ομάδα του Γιάννη Σφαιρόπουλος, η οποία θα δώσει μια πολύ μεγάλη μάχη με το συγκρότημα του Πάμπλο Λάσο! Μάλιστα, το απομεσήμερο της Πέμπτης η επίσημη ιστοσελίδα της ΚΑΕ Ολυμπιακός ανακοίνωσε το sold out!\n«Εισιτήρια τέλος! Η ΚΑΕ Ολυμπιακός ανακοινώνει πως τα εισιτήρια για το μεγάλο αυριανό (24/03, 21:00, Novasports) παιχνίδι με τη Ρεάλ Μαδρίτης στο ΣΕΦ, εξαντλήθηκαν», αναφέρει χαρακτηριστικά η ανάρτηση της ΚΑΕ.\nKAE OLYMPIAKOS MPASKET OLYMPIAKOS SOLD OUT ΑΝΑΚΟΙΝΩΣΗ ΕΥΡΩΛΙΓΚΑ ΡΕΑΛ ΜΑΔΡΙΤΗΣ\nΕίδε την Κ-17 ο Μαρτίνς\n«Ενδιαφέρον Ολυμπιακού για τον Άντονι Γκιλ» (videos)


άρθρο – Νέλη Μυλωνά\nΗ γλυκόζη (σάκχαρο) αποτελεί την κύρια πηγή ενέργειας του ανθρώπινου οργανισμού. Η τροφή που καταναλώνουμε μετατρέπεται κατά κύριο λόγο σε γλυκόζη για να χρησιμοποιηθεί από τον οργανισμό και να παραχθεί ενέργεια για τις φυσιολογικές λειτουργίες του. Η αναγκαιότητά της υποδηλώνεται από το γεγονός ότι φυσιολογικά ο εγκέφαλος και τα ερυθρά αιμοσφαίρια του αίματος τρέφονται αποκλειστικά και μόνο από γλυκόζη. Σκοπός… Περισσότερα\nΠεινάς πραγματικά; Μάθε τώρα να αναγνωρίζεις το πραγματικό αίσθημα της πείνας! Αν σκεφτείς λίγο θα θυμηθείς αρκετές περιπτώσεις που κατανάλωσες φαγητό χωρίς όμως να υπήρχε πραγματικός λόγος, δηλαδή πραγματική πείνα. Σήμερα, ζούμε σε ένα περιβάλλον όπου η τροφή υπάρχει σε αφθονία και είναι άμεσα διαθέσιμη σε μας, με αποτέλεσμα συχνά να την καταναλώνουμε χωρίς να… Περισσότερα


Δήλωση υποψηφιότητας από τον Νίκο Αραβαντινό - Ζαφείρη - InKefalonia\nΔήλωση υποψηφιότητας από τον Νίκο Αραβαντινό - Ζαφείρη\nΔημοσιεύτηκε: Δευτέρα, 14 Απριλίου 2014 11:11\nΑγαπητοί φίλοι, Πριν τρεισήμισι χρόνια πήρα την απόφαση να ασχοληθώ ενεργά με τα κοινά διεκδικώντας μια θέση στο Τοπικό Συμβούλιο Ληξουρίου μέσα από τον συνδυασμό «Ισχυρή Κεφαλονιά» του Αλέξανδρου Παρίση. Οι συμπολίτες μου μου έκαναν την μεγάλη τιμή να με εκλέξουν πρώτο σε σταυρούς τοπικό σύμβουλο της πόλης του Ληξουρίου. Επί τρεισήμισι χρόνια τώρα στην τιμή αυτή προσπάθησα να ανταποκριθώ με συνέπεια, αίσθημα ευθύνης και σοβαρότητα. Και πιστεύω πως την εντολή που μου έδωσαν οι συμπολίτες μου να τους εκπροσωπήσω σε αυτό το βαθμό της τοπικής αυτοδιοίκησης την εκτέλεσα κατά τον καλύτερο δυνατό τρόπο.\nΜε παρουσία στην πρώτη γραμμή όποτε προέκυπτε σοβαρό για το Ληξούρι θέμα, με συνεχή παρουσία στα Δημοτικά Συμβούλια, με καθημερινή επαφή με όλους τους συμπολίτες μου, με προτάσεις και με ουσιαστική προσπάθεια συνεργασίας με όλους τους συναρμόδιους φορείς.\nΗ εμπειρία αυτή των τριών χρόνων στο τοπικό συμβούλιο εκ των οποίων ο ένας χρόνος στην Προεδρία του ήταν πολύτιμη. Και είναι αλήθεια πως τα τρία αυτά χρόνια αποτέλεσαν, λόγω της τραγικής οικονομικής συγκυρίας αλλά και του ενιαίου Καλλικρατικού δήμου, τα δυσκολότερα χρόνια για την τοπική αυτοδιοίκηση αλλά και το Ληξούρι ειδικότερα. Ουδείς ωστόσο μπορεί να αμφισβητήσει πως η παρούσα Δημοτική Αρχή ανέλαβε τα ηνία του Δήμου σε μια από τις δυσκολότερες οικονομικά περιόδους στην ιστορία του και είχε να αντιμετωπίσει τεράστια και δυσεπίλυτα προβλήματα. Κατάφερε ωστόσο να φέρει σε πέρας και με επιτυχία την αποστολή της.\nΠιστεύω βαθιά πως το κύριο ζητούμενο αυτών των εκλογών είναι η ανανέωση του πολιτικού προσωπικού του νησιού μας. Έχει ανάγκη ο τοπικός πολιτικός βίος από ανθρώπους που θα αποτελέσουν μια καινούρια γενιά στα τοπικά πολιτικά πράγματα. Και είναι δεδομένο πως η πολιτική πρόταση του Αλέξανδρου Παρίση έχει ως βασικό πυλώνα της την ανανέωση.\nΤην ευκαιρία να ασχοληθούν καινούρια πρόσωπα με την τοπική αυτοδιοίκηση και να χτίσουν μια καλύτερη Κεφαλονιά. Έχοντας ήδη λοιπόν την εμπειρία αυτή σε επίπεδο τοπικού συμβουλίου επιλέγω να δώσω την μάχη και να συμπορευθώ ξανά με την πολιτική παράταξη της Ισχυρής Κεφαλονιάς του Αλέξανδρου Παρίση για το Δημοτικό Συμβούλιο του Δήμου Κεφαλονιάς.\nΑλέκος Δεσσύλας: «Ανεξάρτητοι, Ακηδεμόνευτοι, Αξιόπιστοι»\nΕνωμένη Τετράπολη: Ψυχραιμία Παιδιά!


Το Κούρεμα των Κωλοελλήνων -\nΔραματική «Εκκληση» Ἐρντογκάν πρὸς τὴν Πολιτικὴ Ἡγεσία τῆς Ἑλλάδος\nΠανίσχυρες πολυεθνικές – σωσίβιο στις Τουρκοσειρές!\nΜιχάλης Τσολάκης 17 Μαρτίου 2013 - 15:53\nΕλπίζω παρόλα αυτά οι Κύπριοι αδελφοί να επανορθώσουν έστω την τελευταία στιγμή ! Ελπίζω, ειδικά οι βουλευτές του ΔΗΚΟ, στην μνήμη του ΑΘΑΝΑΤΟΥ Τάσσου Παπαδόπουλου να καταψηφίσουν, ακολουθώντας το παράδειγμά του !\nΧριστίνα 20 Μαρτίου 2013 - 13:20\nΓιατί να φύγουμε εμείς από την Ευρωπαϊκή Ένωση και το ευρώ και να μην ξωπετάξουμε αυτόν που ευθύνεται κυρίως για τη σημερινή κρίση όλων των χωρών του Νότου και δεν είναι άλλος από τη Γερμανία; Τη Γερμανία που κέρδισε πάνω από 60 δις από την κρίση, προκαλώντας πείνα και ανεργία στις δικές μας χώρες. Νομίζω πως ήρθε ο καιρός να βάλουμε αυτό το αίτημα και να το δουλέψουμε συμμαχώντας με τις υπόλοιπες χώρες του ευρωπαϊκού Νότου. Μπορεί να φαίνεται τρελό για την ώρα, αλλά στην ουσία είναι το μόνο σωστό αίτημα. Να δούμε μετά τι θα εξάγουν οι Οστρογότθοι με ένα μάρκο που θα ισοδυναμεί με δύο ή και περισσότερα ευρώ! Άλλωστε, όπως τους διώξαμε στον πόλεμο, έτσι πρέπει να τους αντιμετωπίσουμε και σήμερα. Να πάνε στα τσακίδια!


Continental Aftermarket - Κιτ PRO και κιτ PRO + αντλία νερού\nHome ΠΡΟΪΌΝΤΑ Κιτ Κιτ PRO και κιτ PRO + αντλία νερού\nΠεριλαμβάνει έναν οδοντωτό ιμάντα, τροχαλίες τάσης και αδρανείς τροχαλίες, αντλία νερού και τα απαιτούμενα μικρότερα εξαρτήματα.\nΣε ορισμένους κινητήρες, πέρα από τον οδοντωτό ιμάντα απαιτείται ένας δεύτερος, για παράδειγμα για τη μετάδοση κίνησης στον άξονα εξισορρόπησης. Τα κιτ PRO περιλαμβάνουν όλα τα απαιτούμενα εξαρτήματα, καθώς και όλες τις βίδες και τα μικροεξαρτήματα. Στα κιτ PRO + αντλία νερού περιλαμβάνεται και η αντλία νερού με τις στεγανοποιήσεις, εφόσον απαιτείται. Προς το παρόν διατίθενται πάνω από 30 διαφορετικές παραλλαγές. Ειδικά για την οικογένεια κινητήρων EA211 του ομίλου Volkswagen διατίθενται τα κιτ PRO CT 1167WP1 PRO και CT1167WP2 PRO.\nΠοιότητα αρχικού εξοπλισμού\nΔεν απαιτείται παραγγελία μεμονωμένων εξαρτημάτων\nΑκριβής αντιστοίχηση των εξαρτημάτων ανά όχημα\nΈνας αρμόδιος για όλα τα εξαρτήματα\nΔύο ιμάντες μετάδοσης κίνησης\nΒίδες και μικροεξαρτήματα\nΑνθεκτικό αυτοκόλλητο αντικατάστασης\nΟι οδοντωτοί ιμάντες δεν επιτρέπεται να λυγίζονται, καθώς θα προκληθεί θραύση των πλεξούδων υαλονημάτων στο εσωτερικό. Ως εκ τούτου, δεν διασφαλίζεται πλέον η ανθεκτικότητα του ιμάντα και ενδέχεται να σπάσει. Αποτέλεσμα: Βλάβη κινητήρα.\nΤα εξαρτήματα του μηχανισμού μετάδοσης κίνησης ιμάντα υπόκεινται σε παλαίωση και φθορά. Ως εκ τούτου, θα πρέπει να ελέγχονται και να αντικαθίστανται ανά τακτά χρονικά διαστήματα. Τα διαστήματα ελέγχου και αντικατάστασης καθορίζονται, κατά βάση, από τον κατασκευαστή του οχήματος και θα πρέπει να τηρούνται.\nΑποφεύγετε την άμεση ηλιακή ακτινοβολία\nΜέγιστη επιτρεπτή διάρκεια αποθήκευσης: 5 έτη από την ημερομηνία παραγωγής (βλέπε συσκευασία)\nΑφήνετε τους οδοντωτούς ιμάντες και τα εξαρτήματα στην αρχική τους συσκευασία μέχρι τη χρήση τους\nΓια την τοποθέτησή τους, η Continental προσφέρει πλήθος ειδικών εργαλείων\nΛαμβάνετε υπόψη τις γενικές συμβουλές τοποθέτησης αντλιών νερού\nΛήψη PDF Κιτ PRO και κιτ PRO + αντλία νερού


Άγιος Βαλεντίνος Κάππος Έτσι | aeginaproject.com\nΆγιος Βαλεντίνος Κάππος Έτσι\nΆγιος Βαλεντίνος σε ελληνικό εστιατόριο\nΤο εστιατόριο στην καρδιά της Αίγινας, για ακόμα μια χρονιά, ετοιμάζει μια διαφορετική νύχτα για τους ερωτευμένους και όχι μόνο θαμώνες του. Δεν θα μπορούσε φυσικά, να μην δημιουργήσει μια ξεχωριστή βραδιά, ένα εστιατόριο που μας έχει συνηθίσει στα έξυπνα και θεματικά events.\nΚάππος Έτσι εστιατόριο\nΤο ελληνικό εστιατόριο στο σοκάκι της Π. Ηρειώτη, διακρίνεται για την ποιότητα του, την άμεση και ευγενική εξυπηρέτηση και φυσικά για το όμορφο περιβάλλον του. Στην μεγάλη σάλα του, με θέα το όμορφο πλακόστρωτο σοκάκι του νησιού, η ομάδα του εστιατορίου δίνει πάντα τον καλύτερο της εαυτό για την καλύτερη μας εξυπηρέτηση.\nΤην ημέρα των ερωτευμένων η ομάδα του εστιατορίου επιστρέφει μετά την μικρή χειμερινή του παύση. Άρα η 14η Φεβρουαρίου έχει ιδιαίτερη σημασία και για το ίδιο το εστιατόριο αφού θα δηλώσει την έναρξη της σεζόν για το εστιατόριο.\nΤο εστιατόριο είναι πάντα μια επιλογή για όσους θέλουν να περάσουν μια όμορφη βραδιά. Έτσι το προτείνουμε ανεπιφύλακτα για όσους επιλέξουν να περάσουν την Valentine’s Day σε ένα εστιατόριο τρώγοντας ένα γεύσεις από ένα ποιοτικό μενού.\nΓια κράτηση επικοινωνήστε στο 2297027219 & 6945766863.\nValentine's Day in Aegina


Ενώ οι περίφημες αποζημιώσεις για τις δακοπροσβολές του 2019 οδηγούνται στις καλένδες!\nΕνώ ο ελαιόκαρπος, σε αρκετές περιοχές έφτασε ήδη στην πήξη του πυρήνα και επομένως είναι δεκτικός δακοπροσβολών, και ενώ σημαντικοί δακοπληθυσμοί βρίσκονται προ των πυλών έτοιμοι για επίθεση, η κρατική δολωματική δακοκτονία «μόλις και μετά βίας» κατάφερε να αρχίσει σε περιορισμένες περιοχές.\nΑπό τις ανακοινώσεις που έγιναν ορισμένες ΔΑΟΚ στην Κρήτη, παρά τις δυσκολίες και τα λειψά μέσα που διαθέτουν, άρχισαν ήδη η προκειται εντος των ημερών να αρχίσουν τους πρώτους ψεκασμούς.\nΗ ΔΑΟΚ Ηρακλείου από τις 28 Μαΐου άρχισε τους ψεκασμούς στις βόρειες παραλιακές ζώνες του Δήμου Χερσονήσου, ενώ και η ΔΑΟΚ Ρεθυμνου από τις 31 Μάιου αρχίζει στις Βόρειες και Νότιες ζώνες της Χονδρολιας.\nΩστόσο, οι ψεκασμοί αυτοί, ως φαίνεται, εκτελούνται, χωρίς επίβλεψη από το ειδικό προσωπικό εποπτείας των ψεκασμών (Τομεάρχες) αφού η πρόσληψη του προσωπικού αυτού εκτιμάται ότι θα ολοκληρωθεί μετά τα μέσα Ιουνίου!\nΈτσι, για μια ακόμη χρονιά, φαίνεται ότι ο πρώτος και πλέον κρίσιμος ψεκασμός της δακοκτονίας με κεντρικές ευθύνες αργοπορεί και γίνεται με πολλές ελλείψεις και χρόνια προβλήματα!\nΑνάγκη για ριζική αναδιοργάνωση\nΕίναι φανερό ότι, πριν επαναληφθεί η τραγωδία του 2019 η Κεντρική διοίκηση αφού πεισματικά συνεχίζει να κρατά αρμοδιότητες κλειδιά οφείλει να αφήσει τον ρολό του ανεύθυνο-υπεύθυνου και να αναλάβει τις ευθύνες της για μια ταχεία και ριζική αναδιοργάνωση της δακοκτονίας σε όλη την επικράτεια.\nΤα προβλήματα που έχουν σωρευτεί δεν λύνονται με εμβαλωματικές λύσεις. Απαιτείται συγκρότηση μιας επιστημονικής επιτροπής απο όχι άπλα αρεστούς αλλά και εμπείρους στο θέμα επιστήμονες, η όποια θα καταστρώσει ένα γενικό πλαίσιο αναδιοργάνωσης το οποίο θα περιλαμβάνει και ένα νέο πρωτόκολλο εφαρμογής εξειδικευμένο κατά Περιφέρεια.\nΤι γίνεται με τον περίφημο Φάκελο;\nΑπό την άλλη πλευρά ανάγκη είναι να υπάρξει υπεύθυνη ενημέρωση τι ακριβώς συμβαίνει με την τύχη του περίφημου φακέλου για τις αποζημιώσεις των δραματικών καταστροφών από τις δακοπροσβολές του 2019;\nΑληθεύουν οι δηλώσεις Αγροτοσυνδικαλιστων ότι ο Φάκελος δεν εγκρίθηκε και γύρισε πίσω; Και σε κάθε περίπτωση γιατί το περιεχόμενο του φάκελου κρατείται ως επτασφράγιστο μυστικό και δεν δίδεται στην δημοσιότητα, όπως όλα τα δημόσια έγγραφα;\nΌμως για όλα αυτά ευθύνες δεν έχει μονο η διοίκηση. Ευθύνες έχουν όλοι οι πολιτικοί!